MÍ AME 20 aɖewo ye ƒo ƒu ɖe tɔa to, hele mɔkpɔkpɔ me be míazɔ mɔ aɖo kɔƒe siwo le tɔsisia godo la me. Míele Andes toa gɔme; afimae Beni-tɔsisia va de nu Amazon-tɔsisia me le. Teƒea nya kpɔ ŋutɔ.\nGake menye modzakatsaɖilawoe míenye o. Mía dometɔ aɖewo nye nutoa me tɔwo; mía dometɔ aɖewo hã tso dugã siwo gbɔ didi me va le Rurrenabaque me; enye du sue dzeani si me ati ƒosewo, bexɔwo, kple mɔ siwo dzi fana le, eye ƒã hafi nàse dzokeke taksi aɖe ŋkɔ. Nukatae míele mɔ zɔ ge ɖo?\nNusiwo le edzi yim le Bolivia ƒe teƒe bubuwo la kee le edzi yim le afisia hã. Yehowa Ðasefo siwo le dugãwo me kple esiwo tso dukɔ bubuwo me la le Mawufiaɖuƒe ŋuti nyanyuia tsɔm yi na du viwo me tɔwo.—Mateo 24:14.\nAnyiehe Amerika ƒe titina ye Bolivia le. Dukɔa lolo wu France zi gbɔ zi eve, gake ne woma Franse nɔlawo ɖe akpa ewo la, ɖeko Bolivia tɔwo asɔ gbɔ wu akpa ɖeka vie ko. Boliviatɔ akpa gãtɔ le dugãwo kple du siwo me wokua tomenuwo le me. Zi geɖe la, du mawo le towo dzi alo wonɔa agbledenuto siwo le baliwo me la me. Gake le nuto siwo me ŋdɔ ʋuna le sɔgbɔ me la, duawo dome didi tso wo nɔewo gbɔ, eye ave gbogbo aɖewo tso wo dome.\nLe ƒe 1950 kple 1960 ƒeawo me la, dutanyanyuigblɔla dovevienuwo, abe Betty Jackson, Elsie Meynberg, Pamela Moseley, kple Charlotte Tomaschafsky ene, xɔ ŋgɔ le dɔa me le du siwo gbɔ didi me. Wofia Biblia me nyateƒea dzianukwaretɔwo eye wokpe asi ɖe hame sue geɖe ɖoɖo ŋu. Le ƒe 1980 kple 1990 ƒeawo me la, Yehowa Ðasefowo ƒe xexlẽme dzi ɖe edzi zi gbɔ zi ade le dugãwo koŋ me. Hamewo le dugãwo ƒe akpa sia akpa fifia. Wole nuto gã siwo me ganyawo nyo le me, afisi amewo wɔa dɔ le xɔ gãgãwo me, wole aƒe dzeaniwo me, eye woƒlea asi le fiase gãwo me. Gake hamewo le nuto siwo didi tso dugãwo gbɔ hã me, afisi amewo nɔa anyixɔwo me, ƒlea asi le gbadzaƒewo, hedoa nutoa me tɔwo ƒe awuwo. Ke hã, nukae woate ŋu awɔ akpe ɖe ame geɖe siwo le teƒe siwo gbɔ didi ŋu be woava dze si Yehowa?\nDugã me Nudzedzinamewo Tsɔtsɔ Sa Vɔe\nLe ƒe 20 siwo va yi me la, Boliviatɔ geɖe ʋu tso du siwo me wokua tomenuwo le kple kɔƒenutowo me yi dugãwo me. Eyata ƒã hafi nàkpɔ ame aɖe wòaʋu tso dugã me ayi kɔƒenuto me. Telefon ɖeka koe le kɔƒedu geɖe me, eye gaƒoƒo ʋɛ aɖewo koe elektrisiti nɔa anyi le ŋkekea me. Ƒe sia ƒe ƒe nutome gã takpekpewo wɔɣi koe Ðasefo siwo le du sue siawo me la kpɔa woƒe haxɔsetɔwo, eye mɔzɔzɔ ayi takpekpeawo xɔa asi, afɔku nɔa wo me, eye wotea ɖeɖi ame ŋu. Gɔmedzesukuwo koe le kɔƒedu mawo me. Ekema nukae ʋã Yehowa Ðasefo geɖe be woʋu tso dugãwo me yi kɔƒenutoawo me?\nLuis gblɔ nyitsɔ laa be: “Mɔnukpɔkpɔ su asinye be mawɔ dɔ le La Paz dugãa me hafi. Gake dzinyelawo kafua nyanyuigbeƒãɖeɖedɔa nam be eyae nye agbemedɔ nyuitɔ kekeake. Eyata mesrɔ̃ nu tso xɔtudɔ ŋu hena ɣeyiɣi kpui aɖe. Esi meyi mɔkeke ɖu ge le Rurrenabaque la, mede dzesii be amewo di vevie be yewoase nyanyuia. Esi mekpɔ be nɔvi ʋɛ aɖewo koe le afima la, mese le ɖokuinye me be ele be mava ava na kpekpeɖeŋu. Biblia-nusɔsrɔ̃ 12 wɔmee mele fifia. Le kpɔɖeŋu me, mesrɔ̃ nu kple ɖekakpui aɖe kple srɔ̃a siwo si vi ene le. Ahatsunola kple tsatsadalae ŋutsua nye, gake edzudzɔ wo katã, eye edze nusiwo srɔ̃m wòle tso Yehowa ŋu la gbɔgblɔ na exɔlɔ̃wo. Edzrana ɖo ɖe nusɔsrɔ̃a ŋu ɣesiaɣi. Ne eva hiã be wòazɔ mɔ ŋkeke etɔ̃ alo ene ayi ati tso ge le ave me la, mevivia enu kura o, elabena medi be naneke nato ye nu o. Ne mekpɔ wo katã le Kristotɔwo ƒe kpekpewo la, mesena le ɖokuinye me be enyo be metsɔ nanewo sa vɔe heva afisia.”\nJuana nye vidada si si srɔ̃ mele o. Egblɔ be: “Gbɔvie menye na ame aɖe le La Paz. Esi vinye mekpɔ tsi haɖe o la, mete ɣeyiɣiawo katã ƒe subɔsubɔdɔa wɔwɔ le dugãa me. Esi meɖi tsa yi Rurrenabaque la, mekpɔe be ne meʋu va afisia la, mate ŋu awɔ dɔ geɖe. Eyata míeʋu va, eye megava le dɔ wɔm na ame aɖe le eƒe me le afisia hã. Le gɔmedzedzea me la, dzoxɔxɔ si le afima kple nudzodzoewo ƒe fuɖename nu menya nɔ o. Gake ƒe adree nye esia míele afisia. Mete ŋu wɔa Biblia-nusɔsrɔ̃ geɖe kwasiɖa sia kwasiɖa, eye nusrɔ̃viawo dometɔ geɖe ɖea ŋudzedzekpɔkpɔ fiana to kpekpeawo vava dzi.” Juana kple viaŋutsuvia hã le amesiwo le tɔdziʋua me yina tɔsisia godo la dome. Wò hã àte ŋu ayi kpli mí faa.\nMɔzɔzɔ Yi Tɔsisia Godo\nTɔdziʋua ho, eye míedze mɔ ɖo ta towo dome mɔ xaxɛ la dzi. Akowo nɔ xɔxlɔ̃m sesĩe, abe ɖe womedi be yewoakpɔ mí le afima o ene. Tsiba siwo nɔ tsatsram tso toawo ŋu la hlẽ ɖe mía ŋu sesĩe esime tɔdziʋua kula nɔ agbagba dzem vevie be yeaku ʋua to tsia dzi. Kaka ŋdi ga 10 naƒo la, míeɖi go ɖe kɔƒedu sue aɖe me. Rurrenabaque-hamea ƒe dzikpɔla aɖe va do go mí le afima, eye wòfia afisi míaɖe gbeƒã le la mí.\nKɔƒedua me tɔwo xɔ mí nyuie, le atiwo te alo le xɔ siwo wotsɔ pampro tu hetsɔ deʋaya gba la me. Esi míeva ɖo eteƒe medidi o la, míekpɔ ɖekakpui aɖe kple srɔ̃a wotsɔ mɔ̃ aɖe si afimatɔwo wɔ la nɔ tsi fiãm le foŋfoŋ me, wònɔ kɔkɔm ɖe kpolu aɖe me. Emegbe woaɖa foŋfoŋ tsia ale be wòava zu molasis yibɔ si woate ŋu ava dzra. Wokpe mí yi wo ƒeme, eye wobia nya geɖe mí tso Biblia ŋu.\nMíegayi kɔƒe bubu siwo le tɔa ŋu me, henɔ gbeƒã ɖem. Nusi Biblia gblɔ tso dɔléle kple ku ɖeɖe ɖa ŋu la do dzidzɔ na ame geɖe. (Yesaya 25:8; 33:24) Esi wònye kɔdzi geɖe mele kɔƒe siawo me o ta la, vi ku na ƒome geɖe kpɔ, wònye vevesese na wo. Agbledede kple lãɖeɖedɔ siwo wowɔna la sesẽ, eye esi wònye nusi ade wo nu koe wokpɔna ta la, ena nu mede wo dzi ale o. Eyata wo dometɔ geɖe kpɔ dzidzɔ ɖe Mawu ƒe ŋugbedodo si le Psalmo 72 ku ɖe dziɖuɖu si ava ɖe ahedada ɖa ŋu ŋutɔ. Ke hã, èsusu be ɖetsɔlemetɔ siwo le teƒe didi mawo adze agbagba ade Kristotɔwo ƒe kpekpeawoa? Eric kple Vicky siwo nye ɣeyiɣiawo katã ƒe subɔlawo le Santa Rosa, si gbɔ didi tso Amazon-tɔsisia gbɔ abe gaƒoƒo etɔ̃ ƒe mɔzɔzɔ ene, la tsi dzi ɖe nya ma ŋu.\nÐe Ðetsɔlemetɔwo Avaa?\nEric kple Vicky tso California le Amerika, va Bolivia ƒe 12 enye ema. Dzikpɔla mɔzɔla aɖe do susua ɖa be woaʋu yi Santa Rosa. Vicky gblɔ be: “Telefon eve koe le dua me, eye Internet ya meli kura o. Gbemelãwo bɔ ɖe afisia. Zi geɖe la, míekpɔa bamelo, tsatsaboli, kple da gãwo ne míele moto dzi yina dua ƒe kɔƒenutoawo me. Gake menye lãwo kpɔkpɔe doa dzidzɔ na ame wu o; ameawo ƒe nuwɔna boŋue. Míesrɔ̃ Biblia kple Vaca, ɖekakpui aɖe, kple srɔ̃a siwo si vi ene le. Wo gbɔ didi abe kilometa 26 ene tso dua me. Ahanomunɔe ŋutsua nye tsã, gake fifia ya, etrɔ kura. Kwasiɖa sia kwasiɖa la, ekplɔa ƒome bliboa kple nɔvianyɔnu vana Fiaɖuƒe Akpata me. Ekɔa srɔ̃a kple wo vi suetɔa ɖe eƒe gasɔa dzi. Wo vi si xɔ ƒe asieke hã kɔa nɔvianyɔnu sue ɖe gasɔ bubu dzi, eye wo vi si xɔ ƒe enyi hã doa gasɔ bubu. Gaƒoƒo etɔ̃e wozɔna hafi va ɖona.” Ƒomea lɔ̃ Yehowa vavã, eye wodzea agbagba ɖesiaɖe be yewoade ha kple hamea.\nLe ƒe ɖeka kple afã pɛ ko me la, Santa Rosa dua me tɔ 3 dze na nyɔnyrɔ xɔxɔ, eye wo dometɔ 25 kloe dea kpekpewo le Fiaɖuƒe Akpata yeye si wotu ɖe dua me la me. Togbɔ be ame geɖe di be yewoasrɔ̃ Biblia hã la, ele be wo dometɔ geɖe naɖe mɔxenu sesẽ aɖewo ɖa hafi ate ŋu asubɔ Yehowa.\nSrɔ̃ɖeɖe Dede Agbalẽ me ƒe Kuxia\nMarina kple Osni, siwo nye dutanyanyuigblɔlawo le saɖagadu si te ɖe Bolivia kple Brazil ƒe liƒo ŋu me, gblɔ be du sia me tɔ geɖe mebua srɔ̃ɖeɖe abe ƒomedodo si anɔ anyi ɖaa ene o. Wogbea wo nɔewo kabakaba. Osni gblɔ be: “Nusia nye kuxi si na ame geɖe mete ŋu yia ŋgɔ le gbɔgbɔ me o. Ne amewo di be yewoazu Kristotɔ vavãwo la, esesẽna eye wòbiana gazazã geɖe hã. Eva hiãna be wo dometɔ aɖewo naɖe asi le wo srɔ̃ aɖewo ŋu ale be woaɖe ame ɖeka le se nu. Ke hã, esi wo dometɔ aɖewo va kpɔe dze sii be Ŋɔŋlɔawo bia be woade srɔ̃ɖeɖe agbalẽ me ta la, wodze agbagba vevie di ga tsɔ wɔe.”—Romatɔwo 13:1, 2; Hebritɔwo 13:4.\nMarina gblɔ Norberto ƒe nuteƒekpɔkpɔa. “Enɔ anyi kple nyɔnu geɖe kpɔ hafi woa kple abolomela aɖe woʋu va nutoa me. Norberto tsi wu nyɔnua ƒe 35, eye nyɔnua ƒe viŋutsu le egbɔ. Esi ŋutsuvia nɔ tsitsim la, Norberto di be yeaɖo kpɔɖeŋu nyui nɛ. Eyata esi Ðasefo aɖe va ƒo nu na wo le abolomeƒea hedi be yeasrɔ̃ Biblia kpli wo la, Norberto lɔ̃, togbɔ be menya nuxexlẽ o, eye wòxɔ ƒe 70 kple edzivɔ xoxo hã. Esi Norberto kple srɔ̃a srɔ̃ nusi Yehowa di tso wo si la, woɖe wo nɔewo le se nu, eye emegbe woxɔ nyɔnyrɔ. Atikɔmevia tsi va zu sɔhɛ Kristotɔ kpɔɖeŋunyuiɖola aɖe—nenema tututue Norberto di be wòanɔ. Norberto va srɔ̃ nuxexlẽ, eye wòna nuƒowo le hamea ƒe kpekpewo me gɔ̃ hã. Togbɔ be tsitsi na ŋusẽ boo megale eŋu o hã la, edoa vevie nu le nyanyuia gbɔgblɔ me.”\nYehowa ƒe Gbɔgbɔ Doa Ŋusẽ Wo\nYesu gblɔ na eyomedzela gbãtɔwo be: “Miaxɔ [gbɔgbɔ] kɔkɔe, si le mia dzi va ge la, ƒe ŋusẽ, eye mianye nye ɖaseɖilawo . . . vaseɖe anyigba ƒe seƒe ke.” (Dɔwɔwɔwo 1:8) Ðe medea dzi ƒo na mí ŋutɔ be míakpɔe be Mawu ƒe gbɔgbɔa le ŋusẽ dom Kristotɔ ŋutsuwo kple nyɔnuwo be woaʋu ayi teƒe siwo gbɔ didi ŋutɔ oa? Le kpɔɖeŋu me, le ƒe 2004 me la, Kristotɔ dovevienu 30 aɖewo lɔ̃ xɔ dɔdasi be yewoayi aɖasubɔ abe mɔɖela veviwo ene le anyigbamama siwo sa ɖe aga me. Dutatɔ 180 aɖewo ʋu va Bolivia va subɔ abe mɔɖelawo, nutome sue dzikpɔlawo, Betel lɔlɔ̃nu faa dɔwɔlawo, kple dutanyanyuigblɔlawo ene, eye nɔviawo kpɔ dzidzɔ ɖe kpɔɖeŋu nyui si woɖo la ŋu ŋutɔ. Fiaɖuƒegbeƒãɖela 17,000 siwo le Bolivia la srɔ̃a Biblia kple ɖetsɔlemetɔ siwo ade 22,000.\nEsi nɔvi siawo nyae be Yehowa ƒe gbɔgbɔae le mɔ fiam yewo ta la, dzi dzɔa wo ŋutɔ. Le kpɔɖeŋu me, Robert kple Kathy lɔ̃ be yewoasubɔ le Camiri abe dutanyanyuigblɔlawo ene. Esi wònye togbɛ dzekpodzeʋe dama siwo gogo tɔsisi aɖe dzie Camiri le ta la, esa ɖe aga tso du bubuwo gbɔ. Robert gblɔ be: “Ðeko wòdze abe míeva ɖe ɣeyiɣi nyuitɔ dzi ene. Anɔ abe ƒe eve ko ene megbe la, ame 40 aɖewo va zu nyanyuigbeƒãɖelawo.”\nTsatsadala Ahanomunɔ aɖe Ðo To\nAmesiwo nɔ Biblia srɔ̃m la wɔ tɔtrɔ geɖe, eye esia wɔ dɔ ɖe duawo me tɔ geɖe dzi. Le kpɔɖeŋu me, gbeɖeka anye ƒe ene enye esia la, ahanomunɔ aɖe si ŋkɔe nye Ariel tsi aba dzi le ahamumu ta. Togbɔ be exɔ ŋkɔ le tsatsadada me hã la, enɔ tame bum le fe gbogbo siwo wònyi, kuxi siwo le eƒe srɔ̃ɖeɖe me, kple vianyɔnuvi siwo mete ŋu léa be na o ŋu wòzu fuɖeɖe nɛ. Ɣemaɣi tututue Yehowa Ðasefo aɖe va be yeaɖo dze kplii. Ariel nɔ to dzi vevie esi nɔvia nɔ Ŋɔŋlɔawo me ɖem. Ariel gatrɔ yi aba dzi, gake fifia ya, enɔ nu xlẽm tso ƒomegbenɔnɔ si me dzidzɔ le, Paradiso, kple Mawu subɔsubɔ ŋu. Emegbe elɔ̃ be woasrɔ̃ Biblia kpli ye.\nKaka dutanyanyuigblɔlaawo nava ɖo Camiri la, Ariel srɔ̃ Arminda hã nɔ nu srɔ̃m—gake medoa dzidzɔ ɖe nusɔsrɔ̃a ŋu tututu o. Egblɔ be: “Madze agbagba ɖesiaɖe be mana wòadzudzɔ aha nono. Gake nyemexɔe se be aɖe vi aɖeke o. Naneke maganya wɔ le srɔ̃nyea ŋu o.” Gake Biblia-nusɔsrɔ̃a va vivi enu wu alesi wòsusui. Mede ƒe ɖeka hafi wòxɔ nyɔnyrɔ henɔ gbeƒã ɖem na eƒe ƒomea o. Eteƒe medidi o, eƒe ƒometɔ geɖe ɖe adzɔgbe na Yehowa.\nAvu kple kɔe wònye na Ariel ya be wòaɖe asi le ahanono, atamanono, kple tsatsadada ŋu. Nyaa katã va trɔ esi wòkpe eƒe ame nyanyɛwo katã va Yesu ƒe ku ƒe Ŋkuɖodzia ɖuƒe. Eɖoe be: “Ne ame aɖe meva o ko, míaƒe hadedea seƒee ma. Masrɔ̃ Biblia kple amesiwo ava.” Alea wòwɔ dze Biblia-nusɔsrɔ̃ etɔ̃ gɔme. Hafi Ariel nava zu hamea me tɔ gɔ̃ hã la, esrɔ̃ Biblia kple eƒe ƒometɔ aɖe, eye amea wɔ ŋgɔyiyi ale be woa kplii wova xɔ nyɔnyrɔ gbeɖeka. Arminda gblɔ be: “Ðeko wòle abe meganye Ariel si menya tsã la kee nye esia o ene.”\nRobert ka nya ta be: “Ƒome sia me tɔ 24 ye le kpekpeawo dem edziedzi fifia. Wo dometɔ 10 xɔ nyɔnyrɔ, eye ame enyi hã nye gbeƒãɖela maxɔnyɔnyrɔwo. Amesiwo kpɔ alesi woƒe agbenɔnɔ trɔe la hã va dze Biblia sɔsrɔ̃ gɔme, eye wodea hamea ƒe kpekpewo. Kpekpea valawo dzi ɖe edzi tso ame 100 va ɖo 190. Mía kple Kathy míesrɔ̃a Biblia kple ame 30 kloe, eye wo katã wodea kpekpeawo. Edzɔ dzi na mí be míeva afisia.”\nNusi le edzi yim le Bolivia ƒe saɖagadu siawo me la nye amewo nuƒoƒoƒudɔ si le edzi yim le xexeame godoo, si ŋu nya wogblɔ ɖi le Nyaɖeɖefia ta 7, la ƒe akpa sue aɖe ko. Eku ɖe amesiwo atsi agbe le xaxa gãa me la nuƒoƒoƒudɔ si ayi edzi le “Aƒetɔ ƒe ŋkeke la dzi” ŋu. (Nyaɖeɖefia 1:10; 7:9-14) Medzɔ le amegbetɔwo ƒe ŋutinya me alea kpɔ be wole ame miliɔn gbogbo siwo tso dukɔwo katã me la nu ƒom ƒu ɖe Mawu vavã ɖeka kolia ƒe tadedeagu me o. Kpeɖodzi dodziname aɖee esia nye vavã, be Mawu ƒe ŋugbedodowo me vava gogo!\nCharlotte Tomaschafsky ye nye mamlɛa le ɖusime\nEric kple Vicky va subɔ le afisi Fiaɖuƒegbeƒãɖelawo hiã geɖe wu le\nVaca ƒomea doa gasɔ gaƒoƒo etɔ̃ kwasiɖa sia kwasiɖa vana nusrɔ̃ƒe le Fiaɖuƒe Akpata me\nKɔƒedu si gogo Beni-tɔsisia me tɔwo le to ɖom nyanyuia vevie\nRobert kple Kathy nye dutanyanyuigblɔlawo le Camiri


MI-EWELAND - Ŋkɔtsɔtsɔ alo Ŋkɔnanawo\nÈva:Aƒeme Kɔnuwo Ŋkɔtsɔtsɔ alo Ŋkɔnanawo\nŊkɔtsɔtsɔ alo Ŋkɔnanawo\nGli 1 le 8 me\nLe Eʋedukɔwo me la, ŋkɔ nyea nyagbe aɖe si wotsɔa ne vidze si wodzi la eye wome na ŋkɔ ɖevi la ɖe dome ko o.\nŊkɔnana ɖevi la nyea nyatia ɖe si nyena nyagbe. Eʋe ŋkɔa ɖewo nye: ( Agbemehiã, Aƒeke, Senyo, Mawuenam, Mawulolo, Mawuƒenya, Ɖelali, Ɖela, Esenam, Esinam, Agbemabia, Agbesinyale, Dãtsivi, Semekɔnawo, Tsitsoƒe, Atitsogbe, Blewusi, Mawusi, Edo, Aƒedo, Atsu, Tsẽ, Agboɖeka, Akɔli, Akɔfa, Amedzɔneku, Kumedzina, Biɔva, Mɔkpɔkpɔ, Dodzi, Dzigbɔɖi, Kumɔdzi, Dzifa, Mlagani, Nɔamedzi, Lumɔ, Ametɔwodzina, Seƒenya, Kpɔfɔ, Asinyo, Agbezuhlɔ̃, Wotɔdzɔ, Fiti, Seƒoƒo, Aƒevienyeku, Lebenɛ, Agbetɔwofa, Tɔvienyeku, Nunana, Fafali, Setɔ, Klutsẽ, Aliƒotsi, Atsuƒui, Mabueŋuti, Elikplim, Enyonam, Enyovi, Fialedɔme, Agbaleti, Gbedema, Aƒeti, Dzatugbui, Xɔla, Dzidzɔ, Eɖem, Tsɔke, Akpenɛ, Nɔvinyo, Mensã, Besã, Anani, Nusinebia, Agbeleŋgɔ, Elewonudzege, Agbenɔxevi... ).\nEʋeŋkɔwo le fũu eye dzigbe ŋkeke ŋkɔwo si tso Asãnteawo( Akɔmuawo ) gbɔ nyena ŋkeke ŋkɔ siwo Eʋeviwo va le tsɔtsɔm emegbe. Ŋkɔ siwo míakpɔ tso dzoɖa vaseɖe kwasiɖa ƒe ŋkekeawo dzi la menye eʋeawo ƒe ŋkɔtsɔtsɔwo tutuutu o, vɔ nye ŋkɔ siwo eʋevia ɖewo ɖe tso Asãntewo ƒe ŋkɔtsɔtsɔwo me, elabena ŋkekezã siwo ( Dzoɖa, Blaɖa, Kuɖa, Yawoɖa, Fiɖa, Memleɖa kple Kwasiɖa ) kpɔm míele le eʋegbe me le egbe ƒe ŋkekeawo me la, menye Eʋe ŋkeke ŋkɔwo tutuutu o. Nusi ta wotsɔa gbesigbe ame aɖe dzɔ la ƒe ŋkɔ nɛ lae nye be, woatsɔe ade bubu Mawu ŋu; elabena wosusu be, ŋkeke la etso Mawu gbɔ. Amewo ɖua woƒe dzɔgbe sia abe ŋkeke nyuie ene; gake womeɖea dza na trɔ̃wo le edzi o. Le dzɔgbe ŋkeke adreawo (7) dome la, Fiɖa nye vɔ̃ɖitɔ; elabena wobui abe ŋkeke sesẽ ene. Ne nyɔnu aɖe dzi vi gbemagbe la, ekema wogblɔna bena, ɖevi la ava nye ɖevi vloe. Esiwo nye nyuietɔwo la wonye: Dzoɖa, Bɔaɖa, Kuɖa, Yawoɖa, Memleɖa kple Kwasiɖa.\nDzigbezã alo dzigbe ŋkɔ ateŋua ƒonu kuɖe amesi tsɔ ŋkɔ la ƒe tsɔme ŋuti. Míele nu ŋlɔm tso neneŋ ƒe ŋkɔ kple eƒe tsɔme nyawo ŋuti le nyasiwo gbɔna la me:


Gideon Ƒe Ame 300-awo Ðu Midiantɔwo Ƒe Aʋawɔlawo Dzi | Biblia Me Nusɔsrɔ̃wo Na Ðeviwo\nLe ɣeyiɣi aɖe megbe la, Israel-viwo gatrɔ ɖa le Yehowa ŋu eye wosubɔ alakpamawuwo. Midiantɔwo fi Israel-viwo ƒe lãwo eye wogblẽ woƒe nukuwo dome hena ƒe adre sɔŋ. Israel-viwo bena ɖe agadowo me kple towo dzi be Midiantɔwo nagakpɔ yewo o. Woɖe kuku na Yehowa be wòaxɔ na yewo. Eya ta Yehowa dɔ eƒe dɔla aɖe ɖo ɖe ɖekakpui si ŋkɔe nye Gideon. Mawudɔla la gblɔ nɛ be: ‘Yehowa tia wò be nànye aʋawɔla sesẽ aɖe.’ Gideon biae be: ‘Aleke mawɔ axɔ na Israel-viwo? Nyemeɖi naneke o.’\nAleke Gideon awɔ anya be Yehowa tia ye? Eɖo alẽgbalẽ sue aɖe ɖe anyigba eye wògblɔ na Yehowa be: ‘Ne ŋu ke eye ahũ dza ɖe alẽgbalẽa dzi wòƒo tsi gake anyigba ya ƒu la, ekema manyae be èdi be maxɔ na Israel.’ Esi ŋu ke la, alẽgbalẽ la ƒo tsi belee gake anyigba ya ƒu! Gake Gideon gabia be ne ŋu ke la, alẽgbalẽa nagaƒo tsi o, gake anyigba ya naƒo tsi. Esi wòdzɔ nenema la, Gideon ka ɖe edzi bliboe be Yehowae tia ye. Eƒo eƒe aʋawɔlawo nu ƒu be yewoawɔ aʋa kple Midiantɔwo.\nYehowa gblɔ na Gideon be: ‘Mana Israel-viwo naɖu aʋaa dzi. Gake esi wò aʋawɔlawo sɔ gbɔ ta la, miava susu be miawo ŋutɔwo ƒe ŋusẽe na mieɖu dzi. Gblɔ na ame sia ame si le vɔvɔ̃m la be netrɔ yi aƒe me.’ Eya ta aʋawɔla 22,000 trɔ yi aƒe me eye wòsusɔ ame 10,000. Emegbe Yehowa gblɔ be: ‘Aʋawɔlawo gasɔ gbɔ kokoko. Kplɔ wo yi tɔ to eye nàgblɔ na wo be woano tsi. Na ame siwo le ŋudzɔ ɖe futɔwo ŋu esime wonɔ tsia nom la ko nasusɔ ɖe ŋuwò.’ Ame 300 koe nɔ ŋudzɔ esime wonɔ tsia nom. Yehowa gblɔ be ame ʋɛ siawoe aɖu Midiantɔwo ƒe aʋawɔla 135,000 la dzi.\nLe zã ma me la, Yehowa gblɔ na Gideon be: ‘Ɣeyiɣia de azɔ be nàho ɖe Midiantɔwo ŋu!’ Gideon tsɔ kpẽwo kple ze gã siwo me akakatiwo le la na eƒe aʋawɔlawo. Egblɔ na wo be: ‘Minɔ ŋku lém ɖe ŋunye, eye miwɔ nu si tututu mawɔ.’ Gideon ku eƒe kpẽa, gbã ze si le esi la, eye wònyè eƒe akakatia hedo ɣli be: ‘Yehowa kple Gideon ƒe yie!’ Eƒe ame 300 la hã wɔe nenema. Vɔvɔ̃ ɖo Midiantɔwo eye wosi ɖo ta afi sia afi. Ale si wotɔtɔe wɔe be wowu wo nɔewo. Yehowa gakpe ɖe Israel-viwo ŋu woɖu woƒe futɔwo dzi ake.\n“Ale be ŋusẽ si gbɔ dzɔdzɔmetɔ ŋu la nanye Mawu tɔ, eye menye mía gbɔ wòatso o.”—2 Korintotɔwo 4:7\nNyabiasewo: Mɔ ka dzie Yehowa to ɖee fia Gideon be yetiae? Nu ka tae ame 300 koe nye Gideon ƒe aʋawɔlawo?\nƲɔnudrɔ̃lawo 6:1-16, 6:36–7:25, 8:28\nYehowa Do Ŋusẽ Gideon\nŊutsu siwo Gideon ɖe gbe na la tsrɔ̃ Midiantɔwo ƒe aʋawɔla siwo sɔ gbɔ wu wo zigbɔzi 450 sɔŋ.\nGideon Ƒe Biblia Ŋuti Gbalẽvi\nEɖɔ ŋu ɖo vevie gbã, gake eva zu kalẽtɔ.\nMawudɔla Aɖe Do Ŋusẽ Gideon\nWowɔ nɔnɔmetata ƒe dɔdeasi sia na ɖevi siwo xɔ tso ƒe 3 va se ɖe ƒe 6.\nYehowa Ðoa Gbe Siwo Míedo Ða Bia Nanewo Koŋ La Ŋu\nÐevi siwo xɔ ƒe 6 va se ɖe ƒe 8 ase vivi na dɔdeasi sia si fiaa ale si gbedodoɖa tso nane koŋ ŋu ɖea vii.\nAle Si Mía Nɔviwo Doa Ŋusẽ Wò\nFia viwòwo ale si woakpe ɖe wo xɔlɔ̃wo ŋu kple ale si wo xɔlɔ̃wo hã ate ŋu akpe ɖe wo ŋu.


Ale Si Nàɖe Kuku le Srɔ̃ɖeɖe Me| Nu Si Akpe Ðe Ƒomewo Ŋu\nGBE BUBU Afrikaans Albanian Amharic Arabic Armenian Bengali Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Fijian Finnish Franse Georgian German Greek Gujarati Hebrew Hiligaynon Hindi Hungarian Iban Igbo Iloko Indonesian Italian Japanese Kannada Kikaonde Kikongo Kikuyu Kinyarwanda Kirghiz Kirundi Korean Lingala Lithuanian Luvale Macedonian Malagasy Malayalam Maltese Marathi Myanmar Nepali Norwegian Polish Portuguese Punjabi Romanian Russian Samoan Sepedi Serbian Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swahili (Congo) Swedish Tagalog Tamil Telugu Thai Tigrinya Tok Pisin Tsonga Turkish Twi Ukrainian Umbundu Urdu Vietnamese Xhosa Yoruba Zulu\nAle Si Nàɖe Kuku\nWò kple srɔ̃wò mieʋli nya aɖe vɔ koe nye ema. Ègblɔ na ɖokuiwò be, ‘mehiã be maɖe kuku o, menye gbɔnyee agɔdzedzea tso o!’\nMieɖe asi le nyaa ŋu gake dziku gakpɔtɔ li. Èkpɔe be ele be yeaɖe kuku na ye srɔ̃, gake ele sesẽm na wò be nàbɔbɔ ɖokuiwò ahagblɔ nya bɔbɔe mawo be, “Tɔnye medzɔ o.”\nDada. Charles * si nye srɔ̃ŋutsu la lɔ̃ ɖe edzi be, “ɣeaɖewoɣi la esesẽna nam be magblɔ be tɔnye medzɔ o, elabena mesena le ɖokuinye me be bubu si le ŋunye la aɖiɖi.” Dada ate ŋu ana ŋu nakpe ame ne elɔ̃ ɖe edzi be vodada aɖewo tso ye gbɔ.\nSusu si le amewo si. Ðewohĩ àse le ɖokuiwò me be ne ye gbɔe vodadaa tso la ke kukuɖeɖe asɔ. Srɔ̃nyɔnu aɖe si ŋkɔe nye Jill gblɔ be: “Ne menya be gbɔnyee vodadaa katã tso la, enɔa bɔbɔe nam be magblɔ be ‘tɔnye medzɔ o.’ Gake ne vodadaa tso mi ame evea gbɔ la, esesẽna nam be maɖe kuku. Nu ka ta wòle be nyee aɖe kuku evɔ wònye mi ame evea siaae wɔ nu si mesɔ o?”\nÀte ŋu ase le ɖokuiwò me hã be esɔ be yeagbe kukuɖeɖe, elabena èkpɔe be srɔ̃wò gbɔe vodadaa katã tso. Joseph si nye srɔ̃ŋutsu gblɔ be: “Ne èka ɖe edzi vevie be menye ye gbɔe vodadaa tso o la, agbe kukuɖeɖe atsɔ aɖee afia be ye tɔ dzɔ.”\nAle si wohe míi. Ðewohĩ wohe wò le aƒe si me mebɔ be ame naɖe kuku ne edze agɔ o la me. Ne nenemae la, ke mèsrɔ̃ ale si wolɔ̃na ɖe ame ƒe vodadawo dzi o. Esi mèsrɔ̃e le ɖevime o ta la, esi nèva tsi la, kukuɖeɖe tso dzi me va zu nu sesẽ na wò.\nKukuɖeɖe ate ŋu atsi dzre si fe ati abe dzobibi ene la nu\nWò susu nènɔ srɔ̃wòa ŋu. Dze agbagba nàɖo ŋku ɣeyiɣi si me ame aɖe ɖe kuku na wò kple ale si esia na wò dzi dze emee la dzi. Nu ka ta màna srɔ̃wò hã ƒe dzi nadze eme nenema o? Ne èse le ɖokuiwò me be yemedze agɔ kura gɔ̃ hã o la, àte ŋu aɖe kuku ɖe veve si srɔ̃wòa se alo ɖe wò nuwɔna si menye ɖe nèɖoe hafi o la ta. Ne èɖe kuku alea la ana srɔ̃wò ƒe dzi nafa.—Biblia ƒe mɔfiame: Luka 6:31.\nWò srɔ̃ɖeɖea nenɔ vevie na wò. Mègabu kukuɖeɖe be enye ye dzi ɖuɖu ƒe dzesi o, ke boŋ enye nu si ana wò srɔ̃ɖeɖea nakpɔ dzidzedze. Lododowo 18:19 gblɔ be, ame si dzi wodze agɔ le eye wòdo dziku la, “tri akɔ wu du sesẽ.” Manɔ bɔbɔe alo anya wɔ be nàwɔ ŋutifafa le nɔnɔme sia me o. Gake ne èɖe kuku la, awɔe be nɔnɔmea mado gã ɖe edzi o. Ne èwɔe alea la, èle eɖem fia be yeƒe srɔ̃ɖeɖea le vevie na ye.—Biblia ƒe mɔfiame: Filipitɔwo 2:3.\nNye ame si ɖea kuku kaba. Enye nyateƒe be kukuɖeɖe manɔ bɔbɔe ne menye gbɔwòe vodada katã tso o. Gake masɔ be nàtsɔ srɔ̃wò ƒe vodada aɖe ɖokuiwò nu ale be wò hã nàwɔ nu si mesɔ o. Eya ta mègahe kukuɖeɖe ɖe megbe ahanɔ susum be ne ɣeyiɣiawo va le yiyim ko la ye srɔ̃a aŋlɔ vodadaa be o. Kukuɖeɖe ana wòate ŋu anɔ bɔbɔe na srɔ̃wò hã be wòaɖe kuku ne eda vo ɖe ŋuwò. Ne èɖea kuku ɖe wò vodadawo ta la, ava nɔ bɔbɔe na wò.—Biblia ƒe mɔfiame: Mateo 5:25.\nÐee fia be etso yeƒe dzi me. Ame ɖokui nu ɖeɖe mefia be ame le kuku ɖem o. Eye ɖewohĩ gbɔgblɔ ko be, “Tɔnye medzɔ o, nyemenya be nu sue ma hã ave wò o,” la menye kukuɖeɖe kura o! Ne èsusu be nu si yewɔ menye nane si ana ame nase veve o gɔ̃ hã la, lɔ̃ ɖe wò vodadaa dzi eye lɔ̃ ɖe edzi hã be yewɔ nu si ve ye srɔ̃.\nLɔ̃ ɖe nya sia dzi. Lɔ̃ ɖe edzi ɖokuibɔbɔtɔe be yeawɔ vodada godoo. Elabena ame sia ame wɔa vodada. Ne èsusui be yemeda vo le nɔnɔme aɖe me o hã la, menye ale si wò ya nèle esusum ye afia kokoko be tɔwò dzɔ o. Biblia gblɔ be: “Ame gbãtɔ si va gblɔ eƒe nya la dzena ame dzɔdzɔe, va se ɖe esime ame evelia va bia gbee.” (Lododowo 18:17) Ne èlɔ̃ ɖe edzi be yeate ŋu awɔ vodada la, anɔ bɔbɔe na wò be nàɖe kuku ne èwɔ nu si mesɔ o.\n^ mm. 7 Míetrɔ ŋkɔ aɖewo le nyati sia me.\n“Ale si ko miedina be amewo nawɔ na mi la, miwɔ nenema ke na wo.”—Luka 6:31.\n“Mitsɔ ɖokuibɔbɔ bu ame bubuwo be wonye gã wu mi.”—Filipitɔwo 2:3.\n‘Dzra mia dome ɖo kaba.’—Mateo 5:25.\nJASON KPLE ALEXANDRA\n“Kukuɖeɖe ate ŋu ana be srɔ̃ɖeɖe si me kuxi gãwo kple dziku le la nazu esi me kuxi ʋɛwo le abe mɔdodo si dzi ʋe suesuesue aɖewo ko le la ene. Kukuɖeɖe ate ŋu aʋu mɔnukpɔkpɔ na mi hã be miaɖo kpe miaƒe lɔlɔ̃ dzi na mia nɔewo.”\nKAI KPLE JULIA\n“Taɖodzinu si le kukuɖeɖe ŋue nye be wòana ŋutifafa kple dzidzɔ si bu la natrɔ ava. Ke menye ame si tɔ dzɔ loo alo ame si tɔ medzɔ ƒe nyae o. Ne wò nuwɔna aɖe te ɖe srɔ̃wò dzi la, wɔ nu sia nu si nàte ŋui be eƒe dzi nafa.”\nNɔnɔme Nyui Siwo Ðea Vi Ɣesiaɣi—Lɔlɔ̃\nBiblia ƒoa nu tso lɔlɔ̃ nu zi geɖe, gake ƒãa hafi wòkuna ɖe srɔ̃tɔwo dome lɔlɔ̃ ŋu.


Yesu Tsɔ Nyɔnu Agbe Gbegblẽ Nɔla Aɖe Ƒe Nu Vɔ̃wo Kee | Yesu Ƒe Agbemeŋutinya\nTsɔtsɔke Ŋuti Nufiame Aɖe\nNYƆNU NU VƆ̃ WƆLA AÐE KƆ AMI ÐE YESU ƑE AFƆWO DZI\nETSƆ FENYILA WƆ KPƆÐEŊU KU ÐE NU VƆ̃ TSƆTSƆ KE ŊU\nDzi ƒe nɔnɔme si le amewo si la kpɔ ŋusẽ ɖe ale si wowɔ nu ɖe nya siwo Yesu gblɔ kple nu siwo wòwɔ ŋu la dzi. Esia va dze ƒãa le aƒe aɖe me le Galilea. Farisitɔ aɖe si ŋkɔe nye Simon la kpe Yesu be wòava ɖu nu, ɖewohĩ kple susu be yeadze si ame si le nukudɔ mawo gbegbe wɔm la nyuie wu. Anye be esi Yesu di be yeawɔ mɔnukpɔkpɔa ŋu dɔ atsɔ aɖe gbeƒã na ame siwo va nua ɖuƒe ta la, elɔ̃ ɖe amekpekpea dzi abe ale si wòlɔ̃ yi ɖaɖu nu kple adzɔxɔlawo kple nu vɔ̃ wɔlawo va yi ene.\nGake womewɔ amedzro na Yesu abe ale si wowɔnɛ na ame kpekpewo zi geɖe la ene o. Ne amewo do afɔkpa tsɔ zɔ Palestina ƒe mɔ siwo dzi ʋuʋu le la, woƒe afɔwo xɔa dzo heƒoa ɖi, eya ta le woƒe kɔa nu la, wotsɔa tsi fafɛ klɔa afɔ na amedzrowo. Gake womewɔ esia na Yesu o. Eye wometsɔ nugbugbɔ xɔe abe ale si wòbɔ ɣemaɣi ene hã o. Nu bubu si wogawɔnae nye be wokɔa ami ɖe ta na amedzroa wònyea nyuiwɔwɔ kple amedzrowɔwɔ nɛ. Womewɔ esia hã na Yesu o. Ke ɖe woxɔe nyuie ye nye ema?\nAme kpekpeawo le kplɔ̃a ŋu eye wodze nua ɖuɖu gɔme. Esime wole nua ɖum la, nyɔnu aɖe si ame aɖeke mekpe o la ge ɖe xɔa me dzaa. Wonyae “le dua me be enye nu vɔ̃ wɔla.” (Luka 7:37) Amegbetɔ madeblibowo katã nye nu vɔ̃ wɔlawo, gake edze abe nyɔnu sia nɔa agbe gbegblẽ ene, ɖewohĩ enye gbolo. Anɔ eme be ese Yesu ƒe nufiafiawo kpakple eƒe amekpekpe si nye be ‘ame siwo katã dzi agba te ɖo la nava ye gbɔ be woakpɔ gbɔdzɔe’ la hã. (Mateo 11:28, 29) Anye be esi Yesu ƒe nyawo kple dɔ siwo wòwɔ la wɔ dɔ ɖe edzi ta la, edi eyome mɔ.\nNyɔnua to Yesu megbe le kplɔ̃a ŋu eye wòdze klo ɖe eƒe afɔnu. Efa aɖatsi ɖe Yesu ƒe afɔwo dzi, eye wòtsɔ eƒe taɖa tutui. Egbugbɔ eƒe afɔwo eye wòsi ami ʋeʋĩ si wòƒle la ɖe afɔ nɛ. Simon nɔ ekpɔm eye nua medze eŋu o. Egblɔ le eɖokui me be: “Ne nyagblɔɖilae ame sia nye vavã la, anye ne enya ame si ƒomevi nyɔnu sia si le asi kam eŋu la nye, anye ne adze sii be nu vɔ̃ wɔlae wònye.”—Luka 7:39.\nEsi Yesu nya nu si le Simon ƒe tame ta la, egblɔ nɛ be: “Simon, nya aɖe le asinye medi be magblɔ na wò.” Eɖo eŋu be: “Nufiala, gblɔe!” Yesu yi edzi be: “Ame eve nyi fe le gadola aɖe ŋu; ame ɖeka nyi denario alafa atɔ̃ ƒe fe, ke evelia ya nyi blaatɔ̃ ƒe fe. Esi naneke mele wo si woatsɔ axe fea o ta la, etsɔe ke wo ame eve la katã faa. Ke wo dometɔ kae alɔ̃e wu?” Ðewohĩ Simon ɖo eŋu abe ɖe metsɔ ɖe le nyaa me boo o ene be: “Mesusu be ame si wòtsɔ geɖe ke faa lae.”—Luka 7:40-43.\nYesu lɔ̃ ɖe edzi. Azɔ esi wònɔ nyɔnua kpɔm la, egblɔ na Simon be: “Èle nyɔnu sia kpɔma? Meva aƒewò me; mèna tsim be maklɔ afɔe o. Ke nyɔnu sia fa aɖatsi ɖe nye afɔwo dzi, eye wòtsɔ eƒe taɖa tutu wo ŋu. Mègbugbɔ nu nam o, ke tso esime meva la, nyɔnu sia yi edzi le nye afɔwo ŋu gbugbɔm. Mèkɔ ami ɖe ta nam o, ke nyɔnu sia kɔ ami ʋeʋĩ ɖe nye afɔwo ŋu.” Yesu kpɔe be nyɔnu sia le eɖem fia be yetrɔ dzi me vavã tso yeƒe agbe gbegblẽ nɔnɔ me. Eya ta ewu nyaa nu ale: “Mele egblɔm na wò be, togbɔ be eƒe nu vɔ̃wo sɔ gbɔ ŋutɔ hã la, wotsɔ wo kee, elabena eɖe lɔlɔ̃ geɖe fia. Ke ame si wotsɔ ʋɛ aɖe ko ke la, eɖea lɔlɔ̃ ʋɛ aɖe ko fiana.”—Luka 7:44-47.\nYesu mele aɖaba ŋem ƒu agbe gbegblẽ nɔnɔ dzi o. Ke boŋ ele eɖem fia be yekpɔa nublanui hesea nu gɔme na ame siwo wɔ nu vɔ̃ gãwo gake woɖenɛ fiana be yewose veve ɖe nu siwo yewowɔ ta hetrɔna ɖe Kristo ŋu be yewoakpɔ gbɔdzɔe. Eye gbɔdzɔe ka gbegbee nye esi nyɔnu sia kpɔ esi Yesu gblɔ nɛ be: “Wotsɔ wò nu vɔ̃wo ke wò. . . . Wò xɔse ɖe wò; dzo yi le ŋutifafa me.”—Luka 7:48, 50.\nAleke Simon, ame si kpe Yesu la xɔe?\nNu ka tae nyɔnu aɖe di Yesu yome mɔ?\nKpɔɖeŋu kae Yesu wɔ, eye aleke wòɖe emee?\nÐe Woate Ŋu Atsɔ Míaƒe Nu Vɔ̃wo Ake Mía?\nÐe Mawu tsɔa nu vɔ̃ gãwo hã kena? Ne míedi be míadze Mawu ŋu la, nu kae wòle be míawɔ?\nMawu lɔ̃na faa tsɔa nu vɔ̃ wɔla siwo trɔ dzi me la ƒe nu vɔ̃wo kea wo. Esia ta, aleke wòle be míawɔ ne woda vo ɖe mía ŋu? Nu ka tae tsɔtsɔke le vevie ŋutɔ ɖo?\nMitsɔ Ke Mia Nɔewo Faa\nConsider how we can imitate Jehovah’s readiness to forgive.


Biblica® Se aɖeke mebla Biblia zazã o Agbenya La™ Yakobo 1\n1 Nye, Yakobo, Mawu kple Aƒetɔ Yesu Kristo ƒe dɔla gbɔe agbalẽ sia tso,\nNa Mawu ƒe ame siwo kaka ɖe xexea me godoo:\nMele gbe dom na mi katã.\nTetekpɔ kple dodokpɔ\n2 Nɔvi lɔlɔ̃awo, ne dodokpɔ ƒomevi geɖewo tu mi la, mibui dzidzɔ sɔŋ, 3 elabena mienyae bena miaƒe xɔse ƒe dodokpɔ hea dzidodo vanɛ. 4 Ele be dzidodo nawu eƒe dɔ nu, ale be miatsi, azu blibo, eye naneke mahiã mi o.\n5 Ne ame aɖe hiã nunya la, nebia Mawu, ame si naa nu ame sia ame faa kple dɔmekɔkɔ, eye Mawu anae fɔbubumanɔmee. 6 Gake ne ebia la, ele nɛ be wòaxɔe ase ɖikeke manɔmee, elabena ame si kea ɖi la le abe ƒutsotsoe si ya ƒona yina gbɔna la ene. 7 Ame ma megasusu be yeaxɔ naneke tso Aƒetɔ la gbɔ o, 8 elabena enye dzi eve me susula, eye meli ke le nu siwo katã wòwɔna la me o. 9 Nɔvi si mele nɔƒe kɔkɔ aɖeke o la neƒo adegbe be wodo ye ɖe dzi. 10 Ke ame si si kesinɔnuwo le la neƒo adegbe be yemenye naneke o, elabena enu ava yi abe seƒoƒo si le gbedzi la ene. 11 Elabena ɣe dzena, eye ɣe la ƒe ŋusẽ nana gbe yrɔna, eye eƒe seƒoƒo duduna, ale wòbua eƒe nyonyo. Nenema ke kesinɔtɔ hã nu ava yi esime wòɖo eƒe agbe ƒe viviƒe.\n12 Woayra ame si doa dzi le tetekpɔ me la, elabena ne enɔ te va se ɖe nuwuwu la, axɔ agbefiakuku si ƒe ŋugbe Mawu do na ame siwo lɔ̃nɛ la.\n13 Ne wote ame aɖe kpɔ la, megagblɔ be, “Mawu le teyem kpɔ o,” elabena womate ŋu atsɔ nu vɔ̃ɖi ate Mawu kpɔ alo eya ŋutɔ hã nate ame aɖeke kpɔ o. 14 Ke boŋ ame sia ame ƒe didi vɔ̃woe tenɛ kpɔ, eye woblea enu hehenɛ dzonae. 15 Emegbe la, didi vɔ̃ la fɔa fu hedzia nu vɔ̃, eye ne nu vɔ̃ tsi nyuie la, edzia ku.\n16 Nɔvi lɔlɔ̃awo, migana woable mi o. 17 Nunana nyui kple nunana deblibo ɖe sia ɖe la, dziƒo wòtsona, tso dziƒokekeli ƒe Fofo la gbɔ, ame si metrɔna abe ale si vɔvɔli trɔna ene o. 18 Enye eƒe lɔlɔ̃nu be wòadzi mí to nyateƒe ƒe nya la me, ale be míanye eƒe nuwɔwɔwo katã ƒe kutsetse gbãtɔ.\n19 Nɔvinye lɔlɔ̃awo, milé ŋku ɖe nu sia ŋu be: ame sia ame naɖe abla le nusese me, nanɔ blewu le nuƒoƒo kple dɔmedzoedodo me, 20 elabena ame ƒe dɔmedzoe mehea dzɔdzɔenyenye ƒe agbenɔnɔ si Mawu di la vanɛ o. 21 Eya ta miɖe ŋutilãmeɖiƒoƒowo katã ɖi kple nu vɔ̃ɖi wɔwɔ si bɔ ɖe mia dome la ɖi, eye miatsɔ ɖokuibɔbɔ axɔ nya si wodo ɖe mia me, esi si ŋusẽ le be wòaɖe miaƒe luʋɔwo.\n22 Miganye nya la selawo ko, ahanɔ mia ɖokuiwo blem o, ke boŋ miwɔ ɖe nu si nya la gblɔ la dzi, 23 elabena ame aɖe si se nya la, eye mewɔ ɖe edzi o la ɖi ame aɖe si kpɔ eƒe mo le ahuhɔ̃e me. 24 Ke esi wòdzo le ahuhɔ̃ea gbɔ la, megaɖo ŋku ale si eƒe dzedzeme le la dzi o. 25 Ke ame si dzroa Mawu ƒe se si de blibo si naa ablɔɖe ame la me tsitotsito ɣe sia ɣi, eye meŋlɔa nu si wòsrɔ̃ la be o, ke boŋ wòwɔa edzi la, woayrae le nu si wòwɔna la me.\n26 Ne ame aɖe gblɔ be yenye xɔsetɔ, ke mede ga eƒe aɖe o la, ele eɖokui blem, eye eƒe xɔse la hã nye dzodzro. 27 Xɔse si mía Mawu Fofo la xɔna abe esi le dzadzɛe, eye kpɔtsɔtsɔ mele eŋu o lae nye esi be: woakpɔ tsyɔ̃eviwo kple ahosiwo dzi le woƒe xaxawo me, eye be amea maƒo ɖi eɖokui kple xexemenuwo o.


Yesu Lɔ̃ Amewo Vevie | Nusɔsrɔ̃\n“Nyemelɔ̃a nu le amegbetɔviwo gbɔ kura o.”—LODODOWO 8:31.\nNu kae ɖee fia be Yesu lɔ̃ amegbetɔwo vevie?\nAleke Yesu ƒe nukunuwo na míeka ɖe edzi be nuwo ava nyo le etsɔme?\nNukunu kae nèle mɔ kpɔm vevie be Yesu nawɔ?\n1, 2. Aleke Yesu ɖe lɔlɔ̃ deto si le esi na amegbetɔwo fiae?\nMAWU ƒe Ŋgɔgbevi lae ɖe Yehowa ƒe nunya si ɖeke mesɔ kplii o la fia nyuie wu. Enye “dɔwɔla bibi” nɔ Fofoa gbɔ. Bu ale si dzi anya dzɔ Yesu eye eƒe dzi adze emee esime Fofoa ‘dzra dziƒowo ɖo’ eye “wòɖo anyigba la gɔme anyi” ŋu kpɔ. Gake le nu siwo katã Fofoa wɔ dome la, ‘amegbetɔviwo gbɔe’ Yesu ‘melɔ̃a nu le kura o.’ (Lododowo 8:22-31) Ɛ̃, elɔ̃ amegbetɔwo vevie tso gɔmedzedzea me ke.\n2 Emegbe Yesu ɖe nuteƒewɔwɔ kple lɔlɔ̃ na Fofoa kpakple lɔlɔ̃ deto si le esi na amegbetɔwo katã fia esime wòlɔ̃ faa gblẽ eƒe nɔƒe ɖi le dziƒo va zu amegbetɔ le anyigba dzi. Yesu wɔ esia lɔlɔ̃tɔe ale be wòate ŋu atsɔ eƒe agbe ana “wòanye tafe na ame geɖewo.” (Mateo 20:28; Filipitɔwo 2:5-8) Esime Yesu nɔ anyigba dzi la, Mawu na ŋusẽe wòwɔ nukunuwo. Nukunu siawo ɖe ale si gbegbe Yesu lɔ̃ amegbetɔwo kple nu nyui siwo wòava wɔ na wo kpuie la fia.\n3 Esi Yesu va anyigba dzi la, eɖe gbeƒã “Mawu Fiaɖuƒe ŋuti nya nyui la.” (Luka 4:43) Enyae be Fiaɖuƒe sia akɔ ye Fofo ƒe ŋkɔ ŋuti eye wòakpɔ amegbetɔwo ƒe kuxiwo katã gbɔ tegbee. Yesu wɔ nukunu geɖe esi wònɔ gbeƒã ɖem. Nukunu siawo ɖe ale si gbegbe wòtsi dzi ɖe amewo ŋui la fia. Nu ka tae esia le vevie na mí? Elabena nu siwo wòwɔ la na mɔkpɔkpɔ mí hena míeka ɖe edzi be nuwo ava nyo le etsɔme. Eya ta na míadzro Yesu ƒe nukunu ene me kpɔ.\n“YEHOWA NA ŊUSẼE BE WÒADA DƆ”\n4. Nu kae dzɔ esi Yesu kpɔ ŋutsu aɖe si le kpodɔ lém?\n4 Le Yesu ƒe subɔsubɔdɔa wɔɣi la, eyi Galilea nutowo me. Le duawo dometɔ ɖeka me la, ekpɔ ŋutsu aɖe si ŋu dɔléle vɔ̃ɖi si nye anyidɔ, alo kpodɔ, le. (Marko 1:39, 40) Dɔa te ɖe ŋutsua dzi ale gbegbe be Luka si nye ɖɔkta la gblɔ be ‘anyidɔa xɔ eŋuti katã.’ (Luka 5:12) Biblia gblɔ be esi dɔnɔa kpɔ Yesu la, “etsyɔ mo anyi ɖe eŋkume heɖe kuku nɛ be: ‘Aƒetɔ, ne èlɔ̃ ko la, àte ŋu ana ŋutinye nakɔ.’” Ŋutsua nya be ŋusẽ le Yesu si be wòada dɔ na ye, gake edi be yeanya ne Yesu lɔ̃ vavã be yeada dɔ na ye. Nu ka tae? Elabena ŋutsua nya ale si Farisitɔwo mebua kpodɔlélawo ɖe nemi me o la nyuie. Gake nu kae nɔ susu me na Yesu ya? Aleke wòawɔ nu ɖe ŋutsu sia si ŋu dɔlélea gblẽ nu le keŋkeŋ la ŋu? Ne wòe ɖe, anye ne nu kae nàwɔ?\n5. Nu ka tae Yesu lɔ̃ be yeada dɔ na kpodɔléla la?\n5 Edze ƒãa be kpodɔlélaa menɔ ɣli dom be, “Ŋunye mekɔ o hee, ŋunye mekɔ o hee!” abe ale si Mose ƒe Sea bia ene o. (3 Mose 13:43-46) Gake Yesu medo dziku ɖe ŋutsua ŋu o. Ke boŋ etsi dzi ɖe eŋu eye wòdi be yeakpe ɖe eŋuti. Míenya nu si tututu nɔ susu me na Yesu o, gake míenya ale si wòse le eɖokui me. Ese veve ɖe ŋutsua nu ale gbegbe be wòwɔ nukunu aɖe. Eka asi ŋutsua ŋu—esia nye nu si ame bubu aɖeke mawɔ o. Nublanuikpɔkpɔ ʋã Yesu wògblɔ kple kakaɖedzi be: “Melɔ̃! Ŋutiwò nekɔ.” Eye “enumake anyidɔ la vɔ nɛ.” (Luka 5:13) Eme kɔ ƒãa be Yehowa ye na ŋusẽ Yesu wòwɔ nukunu gã sia tsɔ ɖe ale si gbegbe wòlɔ̃ amegbetɔwoe fia.—Luka 5:17.\n6. Nu kae ɖe dzesi le nukunu siwo Yesu wɔ ŋu, eye nu kae esia ɖe fia?\n6 Yesu wɔ nukunu gã geɖe le Mawu ƒe ŋusẽ me. Menye kpodɔlélawo koe wòda dɔ na o. Ke boŋ Yesu da gbe le dɔ ƒomevi vovovo lélawo ŋu. Biblia gblɔ be, esi amewo “kpɔ be aɖetututɔwo le nu ƒom, bunɔwo le zɔzɔm, eye ŋkuagbãtɔwo le nu kpɔm la, woƒe mo wɔ yaa.” (Mateo 15:31) Mehiãna be Yesu naɖe ame bubu si le lãmesẽ me ƒe ŋutinu aɖe hafi atsɔ ada dɔ na amewo abe ale si egbegbe ɖɔktawo wɔna ene o. Kura o, ŋusẽ le Yesu si be wòaɖɔ ŋutinu ɖe sia ɖe si ŋu nu gblẽ le ɖo. Eye eyɔ dɔ amewo enumake, ame siwo le didiƒe tso egbɔ gɔ̃ hã. (Yohanes 4:46-54) Nu kae nukunu siawo ɖe fia? Woɖee fia be ŋusẽ le míaƒe Fia Yesu Kristo si be wòaɖe dɔléle ɖe sia ɖe ɖa tegbee, eye wòdi vevie be yeaɖee ɖa hã. Ne míesrɔ̃ nu tso ale si Yesu wɔ nu ɖe amewo ŋui ŋu la, enana míekana ɖe edzi be le xexe yeyea me la, “ase veve ɖe ame tsɛ kple ame dahe nu.” (Psalmo 72:13) Yesu ada gbe le ame siwo katã le fu kpem le mɔ vovovowo nu la ŋu, elabena edi ŋutɔŋutɔ be yeawɔe.\n“TSO! TSƆ WÒ ABA, EYE NÀZƆ”\n7, 8. Gblɔ nu siwo dzɔ do ŋgɔ hafi Yesu yi Betzata heva do go ŋutsu aɖe si nɔ dɔ lém.\n7 Esi Yesu da dɔ na kpodɔlélaa ɣleti ʋɛ aɖewo megbe la, Yesu zɔ mɔ tso Galilea yi Yudea eye wòyi edzi ɖe gbeƒã Mawu Fiaɖuƒe ŋuti nya nyuia le afi ma. Anɔ eme be ame akpe geɖe se Yesu ƒe nyawo, eye lɔlɔ̃ si le esi na wo la wɔ dɔ ɖe wo dzi. Yesu di vevie be yeafa akɔ na ame dahewo kple ame siwo ƒe dzi gbã, eye yeana mɔkpɔkpɔ nasu wo si.—Yesaya 61:1, 2; Luka 4:18-21.\n8 Le ɣleti si nye Nisan me la, Yesu zɔ mɔ yi Yerusalem hena Ŋutitotoŋkekenyuia ɖuɖu. Ame gbogbo siwo tso teƒeteƒewo va azãɖuƒea la na dua me yɔ tititi. Le gbedoxɔa ƒe dzigbe gome la, tsita aɖe li si woyɔna be Betzata. Esi Yesu yi afi ma la, ekpɔ ŋutsu aɖe si metea ŋu zɔna o.\n9, 10. (a) Nu ka tae amewo yia Betzata-ta la to? (b) Nu kae Yesu wɔ le ta la to, eye nu kae míesrɔ̃ tso esia me? (Kpɔ nɔnɔmetata si le nyati sia ƒe gɔmedzedze.)\n9 Dɔnɔ gbogbo aɖewo yia Betzata. Nu ka tae? Elabena wosusu be ne dɔnɔ aɖe te ŋu ge ɖe ta la me esime woblu tsia la, eƒe lãme asẽ nukutɔe. Kpɔ ale si gbegbe ʋunyaʋunya anɔ teƒea esi ame geɖe siwo tsi dzimaɖi, wotsi dzodzodzoe eye mɔkpɔkpɔ bu ɖe wo la le agbagba dzem be yewoakpɔ dɔyɔyɔ la ɖa le susu me. Esi Yesu ya de blibo eye mehiã dɔyɔyɔ o la, ke nu ka tae wòyi afi ma ɖo? Lɔlɔ̃ si le esi na amewo tae wòyi ɖo. Eye afi siae wòkpɔ ŋutsu aɖe si le dɔ lém ƒe geɖe le—ƒe siwo dɔléle sia ɖe fu nɛ la sɔ gbɔ wu ƒe siwo Yesu nɔ agbe le anyigba dzi.—Xlẽ Yohanes 5:5-9.\nYesu di ame siwo hiã kpekpeɖeŋu la yome mɔ\n10 Yesu bia ŋutsua nenye be edi be yeagazɔ azɔli. Ŋutsua gblɔ na Yesu be yedi be yeƒe lãme nasẽ, gake ame aɖeke mele ye si akɔ ye ada ɖe tsia me o. Bu ale si esia ate ɖe ŋutsua dzi la ŋu kpɔ. Yesu gblɔ na ŋutsua be wòawɔ nu si mesusu be yeate ŋu awɔ gbeɖe o la. Egblɔ nɛ be wòatsɔ eƒe aba ne wòazɔ azɔli. Ale ŋutsua tsɔ eƒe aba hede asi zɔzɔ me! Nukunu sia nye nu siwo Yesu ava wɔ le xexe yeyea me la ƒe kpɔɖeŋu wɔdɔɖeamedzi aɖe. Eɖee fia hã be Yesu lɔ̃ amegbetɔwo vevie. Edi ame siwo hiã kpekpeɖeŋu la yome mɔ. Ele be Yesu ƒe kpɔɖeŋua naʋã mí be míayi edzi adi ame siwo le nu xam vevie le ŋɔdzinu siwo le dzɔdzɔm le xexea me ta.\n“AME KAE KA ASI NYE AWUDZIWUIWO ŊU?”\n11. Aleke Marko 5:25-34 ɖee fia be Yesu lɔ̃ ame siwo le dɔ lém?\n11 Xlẽ Marko 5:25-34. Nyɔnu aɖe nɔ dɔ aɖe si kpea ŋu na ame ŋutɔ la lém ƒe 12 sɔŋ. Dɔlélea gblẽ nu le eƒe agbe ƒe akpa sia akpa ŋu, eƒe mawusubɔsubɔ ke hã. Ede ɖɔkta geɖewo gbɔ eye wòzã eƒe ga katã be yeƒe lãme nasẽ, gake ɖeko wòganyra ɖe edzi. Gbe ɖeka la, nyɔnua ɖoe be yeawɔ nu bubu aɖe si ana yeakpɔ dɔyɔyɔ. Ezɔ to ameha la dome dzadzadza yi ɖaka asi Yesu ƒe awuwo ŋu. (3 Mose 15:19, 25) Yesu de dzesii be ŋusẽ do le ye me eye wòbia be ame kae ka asi ye ŋu mahã. “Vɔvɔ̃ ɖo nyɔnu la, eye wòle dzodzom nyanyanya,” eye “wòva dze klo ɖe Yesu ŋkume hegblɔ nyateƒea katã nɛ.” Yesu nyae be Yehowa da dɔ na nyɔnua, eya ta egblɔ nɛ tufafatɔe be: “Vinyenyɔnu, wò xɔse na nèhaya. Heyi le ŋutifafa me, eye nàhaya tso wò dɔléle vɔ̃ɖi la si me.”\nYesu ƒe nukunuwo ɖee fia be etsia dzi ɖe míawo ŋutɔ kple míaƒe kuxiwo ŋu vavã (Kpɔ memama 11, 12)\n12. (a) Le nu siwo me míedzro va se ɖe fifia nu la, ame ka tɔgbie nàgblɔ be Yesu nye? (b) Kpɔɖeŋu kae Yesu ɖo ɖi na mí?\n12 Ne míekpɔ ale si gbegbe Yesu lɔ̃ amewoe, vevietɔ dɔnɔwo la, enana míaƒe dzi dzea eme. Eƒe nuwɔna to vovo kura tso Satana tɔ gbɔ, ame si dina be míaxɔe ase be asixɔxɔ mele mía ŋu o eye be ame aɖeke melɔ̃ mí o. Hekpe ɖe eŋu la, Yesu ƒe nukunuwo ɖee fia be etsia dzi ɖe míawo ŋutɔ kple míaƒe kuxiwo ŋu vavã. Míedaa akpe ŋutɔ be Fia kple Nunɔlagã lɔ̃ame sia le mía si! (Hebritɔwo 4:15) Ate ŋu asesẽ be míase ame si dze dɔ ɣeyiɣi didi aɖe ƒe seselelãmewo gɔme, vevietɔ ne míawo míele dɔ lém o. Gake bu Yesu ŋu kpɔ. Togbɔ be eya medze dɔ kpɔ o hã la, esea veve ɖe dɔlélawo nu. Mina míawɔ míaƒe ŋutete ɖe sia ɖe asrɔ̃ lɔlɔ̃ ƒe kpɔɖeŋu si wòɖo ɖi la.—1 Petro 3:8.\n“YESU FA AVI”\n13. Nu kae Lazaro fɔfɔ ɖe tsitre ɖe fia le Yesu ŋu?\n13 Veve si sem amewo le te ɖe Yesu dzi vevie. Le kpɔɖeŋu me, esi Yesu xɔlɔ̃ Lazaro ku la, “eɖe hũ le eɖokui me, eye wòxa nu vevie” esi wòkpɔ ale si Lazaro ƒe ƒometɔwo kple xɔlɔ̃wo le konyi famee. (Xlẽ Yohanes 11:33-36.) Togbɔ be Yesu nya be yele Lazaro fɔ ge hã la, efa avi. Mekpe ŋu nɛ be yeaɖe yeƒe seselelãme afia amewo nakpɔ o. Ɛ̃, lɔlɔ̃ si le Yesu si na Lazaro kple eƒe ƒometɔwo ʋãe wòzã ŋusẽ si Mawu nɛ la tsɔ gbɔ agbe Lazaro!—Yohanes 11:43, 44.\n14, 15. (a) Nu kae ɖee fia be Yehowa di be yeaɖe amegbetɔƒomea tso fukpekpe me? (b) Nu kae nyagbɔgblɔ “ŋkuɖodziyɔdowo” fia mí?\n14 Biblia gblɔ tso Yesu ŋu be Fofoa, Yehowa, ƒe nɔnɔme pɛpɛpɛ ye le esi. (Hebritɔwo 1:3) Eya ta nukunu siwo Yesu wɔ la ɖee fia be Yehowa di vevie be yeaɖe dɔléle, vevesese kple ku ɖa. Eteƒe madidi o, Yehowa kple Yesu agbɔ agbe ame bubu geɖewo. Yesu gblɔ be “gaƒoƒo la gbɔna, esime ame siwo katã le ŋkuɖodziyɔdowo me” la afɔ ɖe tsitre.—Yohanes 5:28, 29.\n15 Yesu zã nyagbɔgblɔ “ŋkuɖodziyɔdowo,” si fia be, eku ɖe ŋutete si le Mawu si be wòaɖo ŋku nu dzi ŋu. Mawu Ŋusẽkatãtɔ, xexea me katã Wɔla la, ate ŋu aɖo ŋku nu sia nu si ku ɖe míaƒe ame lɔlɔ̃a siwo ku ŋu la dzi, woƒe amenyenye hã le eme. (Yesaya 40:26) Menye ɖeko Yehowa ate ŋu aɖo ŋku wo dzi o, ke edi vevie be yeaɖo ŋku wo dzi hã. Tsitretsitsi siwo ŋu woƒo nu tsoe le Biblia me la nye nu siwo adzɔ le xexe yeyea me la ƒe kpɔɖeŋu wɔnukuwo.\nNU SI YESU ƑE NUKUNUWO FIA MÍ\n16. Mɔnukpɔkpɔ kae asu Mawu subɔla geɖewo si?\n16 Ne míeyi edzi wɔ nuteƒe la, mɔnukpɔkpɔ asu mía si míakpɔ nukunu gã aɖe teƒe, si nye be míatsi agbe le xaxa gã la me! Le Armagedon megbe kpuie la, míakpɔ nukunu geɖe wu teƒe. Ɣemaɣi la, ame sia ame anɔ lãmesẽ blibo me. (Yesaya 33:24; 35:5, 6; Nyaɖeɖefia 21:4) Kpɔe ɖa le susu me be amewoe nye ema tsɔ woƒe gaŋkuiwo, atizɔtiwo alo kpowo, bunɔwo ƒe atitɔɖeŋuwo, bunɔkekewo kple nusemɔ̃wo le gbe ƒum. Yehowa nya be ele be ame siwo katã atsi agbe le Armagedon me la nanɔ lãmesẽ me eye ŋusẽ nanɔ wo ŋu, elabena dɔ geɖe li woawɔ. Woawoe atrɔ míaƒe anyigba nyui blibo la wòazu paradiso.—Psalmo 115:16.\n17, 18. (a) Nu ka tae Yesu wɔ nukunuwo ɖo? (b) Nu ka tae wòle be nàwɔ nu sia nu si hiã be nàge ɖe Mawu ƒe xexe yeyea me?\n17 Egbea, ne “ameha gã” la me tɔwo xlẽ nu tso ale si Yesu da dɔ na dɔnɔwo ŋu la, dzi ɖoa wo ƒo. (Nyaɖeɖefia 7:9) Nukunu mawo nana be mɔkpɔkpɔ si le mía si be woava yɔ dɔ mí keŋkeŋ le etsɔme la me gasẽna ɖe edzi. Wogaɖe ale si gbegbe Mawu ƒe Ŋgɔgbevi la lɔ̃ amegbetɔwoe fia. (Yohanes 10:11; 15:12, 13) Ale si Yesu ƒe dɔme trɔ ɖe amewo ŋu vevie la nye lɔlɔ̃ deto si le Yehowa si na eƒe subɔla ɖe sia ɖe la ɖeɖe fia.—Yohanes 5:19.\n18 Egbexexea me yɔ fũu kple vevesese, fukpekpe kple ku. (Romatɔwo 8:22) Esia tae míehiã Mawu ƒe xexe yeyea ɖo. Lãmesẽ deblibo si ŋugbe Mawu do la asu amewo katã si le xexe ma me. Malaki 4:2 na mɔkpɔkpɔ mí be míado “anɔ kpo tim abe nyivi damiwo ene,” míanɔ dzidzɔ kpɔm anɔ aseye tsom elabena woyɔ dɔ mí heɖe mí le blibomademade me. Mina ŋudzedzekpɔkpɔ ɖe Yehowa ŋu kple eƒe ŋugbedodowo dzi xɔxɔ se naʋã mí míawɔ nu sia nu si hiã be míage ɖe xexe yeyea me. Dzidzɔ ka gbegbee nye esi wònye be míeva nyae be nukunu siwo Yesu wɔ nye gbɔdzɔe mavɔ si asu amegbetɔwo si kpuie le eƒe dziɖuɖua me la ƒe kpɔɖeŋuwo!


Yesu Kple Samaria Nyɔnua (Yohanes 4:5-43) | Biblia Me Ŋutinya\nEle Nyɔnua Gbɔ Le Vudoa To\nYESU tɔ ɖe vudo aɖe to le Samaria be yeaɖi ɖe eme. Eƒe nusrɔ̃lawo yi nuɖuɖu ƒle ge le dua me. Nyɔnu, si Yesu le nu ƒom na la va tsi ku ge. Egblɔ nɛ be: ‘Na tsim mano.’\nEsia wɔ nuku na nyɔnua ŋutɔ. Ènya nusitaea? Elabena Yesu nye Yudatɔ, eye nyɔnu la nye Samariatɔ. Evɔ Yudatɔ geɖe melɔ̃a Samariatɔwo ƒe nya o. Womeƒoa nu kpli wo gɔ̃ hã o! Gake Yesu ya lɔ̃ ame ƒomevi ɖesiaɖe. Eyata wògblɔ be: ‘Ne ɖe nènya amesi le tsia biam wò la, ne èbiae wòna agbetsi wò.’\nNyɔnu la gblɔ be: ‘Aƒetɔ, vudo la goglo, eye tɔkpo hã mele asiwò o. Afikae nàkpɔ agbetsi sia le?’\nYesu ɖo ŋu be: ‘Ne èno vudo sia me tsi la, tsikɔ agawu wò. Gake tsi si mana la ate ŋu ana ame nanɔ agbe mavɔ.’\nNyɔnu la gblɔ be: ‘Aƒetɔ, na tsia ɖem! Eye tsikɔ magawum azɔ o. Be nyemagava afisia ava ku tsi azɔ o.’\nNyɔnu la bu be tsi ŋutɔŋutɔ ƒe nya gblɔm Yesu le. Evɔ la, enɔ nu ƒom le nyateƒe si ku ɖe Mawu kple eƒe fiaɖuƒe ŋuti la ŋu. Nyateƒe sia le abe agbetsi ene. Ate ŋu ana agbe mavɔ ame.\nAzɔ Yesu gblɔ na nyɔnua be: ‘Yi ɖayɔ srɔ̃wò ne miava.’\nNyɔnua ɖo ŋu be: ‘Srɔ̃ mele asinye o.’\nYesu gblɔ be: ‘Èto nyateƒe. Gake ŋutsu atɔ̃ nɔ asiwò kpɔ, eye ŋutsu si gbɔ nèle fifia la menye srɔ̃wò o.’\nNyɔnua ƒe mo wɔ yaa, elabena nya siawo katã nye nyateƒe. Aleke Yesu wɔ hafi nya nusiawo? Ẽ, elabena Yesue nye Ŋugbedodovi, si Mawu dɔ la, eye Mawue gblɔ nya sia nɛ. Gaƒoƒo sia dzie Yesu ƒe nusrɔ̃lawo trɔ gbɔ, eye ewɔ nuku na wo be ele nu ƒom kple Samaria-nyɔnu.\nNukae míesrɔ̃ le esiawo katã me? Efia be Yesu nyoa dɔme na ame ƒomevi ɖesiaɖe. Eye ele be míawo hã míawɔ nenema. Mele be míabu be esi ame aɖewo nye du bubu me tɔwo ta la, womenyo o. Yesu di be amesiame nanya nyateƒe, si kplɔa ame yia agbe mavɔ mee la. Eye ele be míawo hã míadi be míakpe ɖe amewo ŋu woasrɔ̃ nyateƒe la.\nNufiafia Samaria-nyɔnu Aɖe\nYesu gblɔ nu si edze ƒãa be meɖe gblɔ na ame aɖeke kã haɖe o la nɛ.


Yehowa Ðasefowo Ƒe Agbalẽwo Kple Video Siwo Amewo Da Ðe Nyatakakadzraɖoƒe Bubuwo Dzi\nGBE BUBU Afrikaans Albanian Altai Alur Amharic Amis Arabic Argentina Tokunɔgbe Armenian Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Boulou Brazil Tokunɔgbe Bulgarian Cakchiquel Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombia Tokunɔgbe Croatian Czech Damara Dangme Danish Digor Douala Dutch Edo Efik Esan Estonian Eŋlisi Eʋegbe Fijian Finnish Fon Franse Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Tokunɔgbe Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexico Tokunɔgbe Mingrelian Mixe Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidzin (Kamerun) Polish Ponapean Portuguese Portuguese (Portugal) Punjabi Quechua (Ancash) Quechua (Bolivia) Romanian Russia Tokunɔgbe Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nNu ka tae mɔɖeɖe meli be ame aɖe nada Yehowa Ðasefowo ƒe agbalẽwo alo videowo ɖe eya ŋutɔ ƒe Internet nyatakakadzraɖoƒe alo Internet hahoo kadodo ƒe dɔwɔnuwo dzi o?\nEsi wònye be míenaa míaƒe agbalẽwo kple video siwo míetu ɖe Biblia dzi la amewo faa eye míedoa asi ɖe wo ŋu o ta la, ame aɖewo susu be esɔ be yewoawɔ woƒe kɔpi ada ɖe Internet nyatakakadzraɖoƒe bubuwo alo Internet dzi hahoo kadodowo dzi. Ke hã, esia wɔwɔ nye míaƒe Nyatakakadzraɖoƒea Zazã Ŋuti Ðoɖo * dzi dada eye ehe kuxi siwo nye ŋkubiãnya vɛ. Abe ale si wòdze le Ezazã Ŋuti Ðoɖo mawo me ene la, ame aɖeke mekpɔ mɔ atsɔ ‘nɔnɔmetatawo, mɔ̃dzigbalẽwo, nutɔnyenyedzesiwo, hadzidziwo, fotowo, videowo, alo nyatiwo tso nyatakakadzraɖoƒe sia dzi ada ɖe Internet (nyatakakadzraɖoƒewo, faɛl-mama [ƒe] nyatakakadzraɖoƒewo alo hahokadodowo) aɖeke dzi o.’ Nu ka tae esia le vevie?\nMɔɖeɖe meli be ame aɖe nada míaƒe agbalẽ kple video siwo ŋu copyright le la ɖe Internet nyatakakadzraɖoƒe bubuwo dzi o\nNutɔnyenye ƒe gomenɔamesi (copyright alo droit d’auteur) le nu sia nu si le míaƒe nyatakakadzraɖoƒewo la ŋu.Xɔsegbelawo kple tsitretsiɖeŋula bubuwo dzea agbagba be yewoawɔ míaƒe agbalẽwo kple video siwo woda ɖe woawo ŋutɔwo ƒe nyatakakadzraɖoƒewo la ŋu dɔ atsɔ able Yehowa Ðasefowo kple ame bubuwo. Wotrɔa asi le nyatakakawo ŋu aɖaŋutɔe le nyatakakadzraɖoƒe mawo ale be woaƒã ɖikeke ɖe nuxlẽlawo ƒe susu me. (Ps. 26:4; Lod. 22:5) Ame bubuwo hã zãa míaƒe agbalẽwo kple videowo kpakple míaƒe jw.org dzesidenutata (alo logo) la le woƒe boblododowo me, wodanɛ ɖe nu siwo dzram wole dzi tsɔ doa boblo wo, eye wotsɔa wo dea woƒe elektronikmɔ̃wo ƒe dɔwɔnuwo hã me. Esi nutɔnyenye ƒe gomenɔamesi kple nutɔnyenyedzesi (trademark alo marque déposée) ƒe takpɔkpɔ le mía si ta la, míekpɔ mɔ le se nu be míaxe mɔ ɖe míaƒe nyatakakadzraɖoƒea dzi nuwo ŋu dɔ wɔwɔ le mɔ gbegblẽ nu alea nu. (Lod. 27:12) Gake ne mía dometɔ aɖe ɖe mɔ na amewo be woada míaƒe nuwo ɖe nyatakakadzraɖoƒe bubuwo alo de dzi ƒo na mía nɔviwo gɔ̃ hã be woazã jw.org ƒe nutɔnyenyedzesiwo atsɔ adzra woƒe nuwoe la, esia ate ŋu awɔe be setɔwo makpe ɖe mía ŋu be míaxe mɔ na tsitretsiɖeŋulawo kple asitsalawo be woagawɔ esia o.\nAfɔku le eme be míawɔ míaƒe agbalẽwo kple videowo ƒe kɔpi le afi bubu tsɔ wu jw.org dzi. “Kluvi nuteƒewɔla kple aɖaŋudzela” la ɖeɖe koe Yehowa de dɔ asi na be wòana gbɔgbɔmenuɖuɖu amewo. (Mat. 24:45) “Kluvi” sia zãa eya ŋutɔ ƒe nyatakakadzraɖoƒe siwo wode agbalẽ me le se nu tsɔ kakaa gbɔgbɔmenuɖuɖua—woawoe nye www.jw.org, tv.jw.org, kple wol.jw.org. Eye dɔwɔnu siwo wodana ɖe mɔ̃ dzi, siwo wode agbalẽ me le se nu etɔ̃ koe le mía si—woawoe nye JW Language®, JW Library®, kple JW Library Sign Language®. Míate ŋu aka ɖe dɔwɔnu siawo dzi be womado boblo amewo ƒe asitsanuwo o, eye Satana ƒe xexea mate ŋu afa asi ɖe eme hã o. Gake ne nuɖuɖua le teƒe bubuwo la, kakaɖedzi meli be xexea mefa asi ɖe eme hetrɔ nanewo le eme alo tsɔ nu bubuwo de eme o.—Ps. 18:26; 19:8.\nAzɔ hã, míaƒe agbalẽwo dada ɖe nyatakakadzraɖoƒe siwo me amewo ŋlɔa woƒe susuwo ɖo dzi la naa mɔnukpɔkpɔ xɔsegbelawo kple ɖeklemiɖelawo be woaƒã ɖikeke ɖe amewo me be woagaka ɖe Yehowa ƒe habɔbɔa dzi o. Nyatakakadzraɖoƒe siawo tɔgbi he nɔvi aɖewo de nyaʋiʋliwo me le Internet dzi, eye le esia wɔwɔ me la, wogahe vlodoame geɖe va Yehowa ƒe ŋkɔa dzi. Menye Internet dzi kadodo siawoe nye mɔ nyuitɔ siwo dzi míato “[afia] nu tsitretsiɖeŋulawo le tufafa me” o. (2 Tim. 2:23-25; 1 Tim. 6:3-5) Míede dzesii hã be amewo ɖo Internet dzi hahoo kadodowo kple nyatakakadzraɖoƒe fitifitiwo le habɔbɔa, Dɔdzikpɔhaa kple Dɔdzikpɔhaa me tɔwo ƒe ŋkɔ me. Ke hã, Dɔdzikpɔhaa me tɔawo dometɔ aɖeke meɖo eya ŋutɔ ƒe Nyatakakadzraɖoƒe o, eye wo dometɔ aɖeke mezãa Internet dzi hahoo kadodowo hã o.\nNe míehe amewo ƒe susu yi jw.org dzi la, míele asi kpem ɖe “nya nyui” kaka dɔa ŋu. (Mat. 24:14) Enuenu la, míetrɔa asi le míaƒe agbalẽ kple video siwo le mɔ̃ dzi, siwo míezãna le gbeadzi la ŋu woganyona ɖe edzi. Míedi be woaɖe vi na ame sia ame. Eya ta, abe ale si wòdze le Ezazã Ŋuti Ðoɖoa me ene la, àte ŋu aɖo míaƒe agbalẽ alo video aɖe ƒe kɔpi si nèwɔ le jw.org dzi la ɖe ame aɖe alo atsɔ afi si wòakpɔe le le jw.org dzi la aɖo ɖee to e-mail dzi be wòaʋui le eƒe mɔ̃ dzi. Ne míehe amewo ƒe susu yi míaƒe nyatakakadzraɖoƒe siwo le se nu la dzi la, míele gbɔgbɔmenuɖuɖutsoƒe vavãtɔ ɖeka kolia, si nye “kluvi nuteƒewɔla kple aɖaŋudzela” la, fiam wo.\n^ mm. 1 Àkpɔ afi si Nyatakakadzraɖoƒea Zazã Ŋuti Ðoɖo le le jw.org ƒe gɔmedzeƒea te, eye mɔxenu siawo yi na nu sia nu si le míaƒe nyatakakadzraɖoƒewo dzi.


Luka 24 | Biblia Le Internet Dzi | Xexe Yeye Gɔmeɖeɖe (1984)\n24 Gake le kwasiɖaa ƒe ŋkeke gbãtɔ dzi la, woyi yɔdo la gbɔ le ŋdikanya, eye wotsɔ atike ʋeʋĩ siwo wodzra ɖo la ɖe asi. 2 Gake wokpɔ be womli kpe la ɖa le ŋkuɖodziyɔdo la nu, 3 eye esi woge ɖe eme la, womekpɔ Aƒetɔ Yesu ƒe ŋutilã la o. 4 Esi wotsi dzodzodzoe le esia ŋuti la, kpɔ ɖa! Ŋutsu eve le awu dadzowo me le tsitre ɖe wo gbɔ. 5 Esi nyɔnuawo vɔ̃, eye wode mo to la, ŋutsuawo gblɔ na wo be: “Nu ka tae miele Ame gbagbe la dim le ame kukuwo dome? 6 [[Mele afi sia o, ke boŋ wofɔe ɖe tsitre.]] Miɖo ŋku ale si wògblɔ na mi esime wògakpɔtɔ nɔ Galilea la dzi, 7 be ele be woade Amegbetɔvi la asi na nu vɔ̃ wɔlawo, eye woahee ɖe ati ŋu, ke hã, afɔ le ŋkeke etɔ̃agbe.” 8 Azɔ woɖo ŋku eƒe nyawo dzi, 9 eye wotrɔ tso ŋkuɖodziyɔdoa gbɔ va ka nya siawo katã ta na ame wuiɖekɛawo kple ame susɔeawo katã. 10 Woawoe nye Maria Magdalatɔ, Yohana, kple Maria, Yakobo dada. Eye nyɔnu bubu siwo kpe ɖe wo ŋu la hã nɔ nya siawo gblɔm na apostoloawo. 11 Ke hã, nya siawo ɖi bometsinya na wo, eye womexɔ nyɔnuawo dzi se o. 12 [[Gake Petro tsi tsitre, eye wòƒu du yi ŋkuɖodziyɔdo la gbɔ, eye esi wòbɔbɔ do mo ɖa la, aklalaawo ko wòkpɔ. Eya ta etrɔ dzo henɔ nu si dzɔ la ŋu bum le eɖokui me.]] 13 Ke kpɔ ɖa! Le ŋkeke ma tututu dzi la, wo dometɔ eve nɔ mɔ zɔm yina kɔƒe aɖe si ŋkɔe nye Emaus, si didi vie wu kilometa wuiɖekɛ tso Yerusalem gbɔ, la me, 14 eye wonɔ dze ɖom kple wo nɔewo tso nu siawo katã, siwo dzɔ la ŋu. 15 Ke esi wonɔ dze ɖom henɔ nyawo dzakam la, Yesu ŋutɔ va tu wo, eye wònɔ zɔzɔm kpli wo; 16 gake woƒe ŋkuwo dzi tsyɔ bene woagakpɔe adze sii o. 17 Egblɔ na wo be: “Nya kawoe nye esiawo, siwo ŋuti miele nya hem le le mia nɔewo dome le miaƒe azɔlizɔzɔ me?” Wotɔ heɖo nublanuimo. 18 Eye wo dometɔ si ŋkɔe nye Kleopa gblɔ nɛ be: “Amedzroe nènye heɖe ɖokuiwò ɖe aga le Yerusalem, si na be mènya nu siwo dzɔ le eme le ŋkeke siawo me oa?” 19 Eye wògblɔ na wo be: “Nu kawoe dzɔ?” Wogblɔ nɛ be: “Nu siwo ku ɖe Yesu Nazaretetɔ, si zu nyagblɔɖila sẽŋu le nya kple nuwɔna me le Mawu kple dukɔ blibo la katã ŋkume, la dzi; 20 kple ale si míaƒe nunɔlawo ƒe tatɔwo kple dziɖulawo dee asi wotso kufia nɛ, eye wohee ɖe ati ŋu. 21 Ke míawo ya míenɔ mɔ kpɔm be ame siae aɖe Israel; ɛ̃, eye hekpe ɖe nu siawo katã ŋu la, egbee nye ŋkeke etɔ̃agbe si nu siawo dzɔ. 22 Gawu la, mía dome nyɔnu aɖewo hã va gblɔ nukunya aɖe na mí, elabena woyi ŋkuɖodziyɔdo la gbɔ ŋdikanya, 23 gake womekpɔ eƒe kukua o, eye wova gblɔ be yewo hã yewokpɔ mawudɔla aɖewo, eye wogblɔ na yewo be ele agbe. 24 Eye mía dometɔ aɖewo hã yi ŋkuɖodziyɔdoa to; eye wokpɔe nenema, abe ale si tututu nyɔnuawo gblɔe ene, gake womekpɔ eya ŋutɔ o.” 25 Eya ta egblɔ na wo be: “Oo, ame masenugɔmewo kple ame siwo ƒe dzi mexɔa nya siwo katã nyagblɔɖilawo gblɔ la dzi sena kaba o! 26 Ðe mehiã be Kristo la nakpe nu siawo ƒe fu, eye wòayi eƒe ŋutikɔkɔe la me oa?” 27 Eye esi wòdze egɔme tso Mose kple Nyagblɔɖilawo katã dzi la, eɖe nu siwo katã ku ɖe eya ŋutɔ ŋu le Ŋɔŋlɔawo katã me la me na wo. 28 Mlɔeba la, wogogo kɔƒe si me yim wonɔ, eye wòwɔ abe ɖe wònɔ eme tsom ene. 29 Gake woƒoe ɖe enu gblɔ be: “Tsi mía gbɔ, elabena fiẽ le ɖoɖom, eye ŋkeke la wu enu vɔ.” Ale wòyi be yeatsi wo gbɔ. 30 Eye esi wòbɔbɔ nɔ kplɔ̃ ŋu kpli wo be woaɖu nu la, etsɔ abolo la, yra ɖe edzi, ŋe eme, eye wòtsɔe na wo. 31 Tete woƒe ŋkuwo ʋu nyuie, eye wokpɔe dze sii; eye wòbu le wo gbɔ. 32 Eye wogblɔ na wo nɔewo be: “Ðe míaƒe dzi menɔ dzo lém le mía me, esi wònɔ nu ƒom na mí le mɔa dzi, henɔ Ŋɔŋlɔawo me ɖem na mí tsitotsito oa?” 33 Eye le gaƒoƒo ma tututu dzi la, wotsi tsitre hetrɔ yi Yerusalem, eye wokpɔ ame wuiɖekɛawo kple ame siwo kpe ɖe wo ŋu la woƒo ƒu ɖi, 34 nɔ gbɔgblɔm be: “Wofɔ Aƒetɔ la ɖe tsitre vavã, eye wòɖe eɖokui fia Simon!” 35 Azɔ woawo ŋutɔwo hã wogblɔ nu siwo va dzɔ le mɔa dzi kple ale si wokpɔe dze sii le ale si wòŋe aboloa me la na wo. 36 Esi wonɔ nu ƒom tso nu siawo ŋu la, eya ŋutɔ va tsi tsitre ɖe wo titina [[hegblɔ na wo be: “Ŋutifafa na mi.”]] 37 Gake esi dzika tso wo ƒo, eye wovɔ̃ ta la, wonɔ susum be gbɔgbɔ aɖee yewokpɔ. 38 Eya ta egblɔ na wo be: “Nu ka ŋuti mietɔtɔ, eye nu ka tae ɖikeke ɖo miaƒe dziwo me? 39 Mikpɔ nye asiwo kple nye afɔwo ɖa, be nye ŋutɔŋutɔe; mili asi ŋunye, eye miakpɔe, elabena ŋutilã kple ƒu mele gbɔgbɔ si, abe ale si miele ekpɔm be ele ŋunye la ene o.” 40 [[Eye esi wògblɔ esia la, etsɔ eƒe asiwo kple afɔwo fia wo.]] 41 Ke esi womenɔ edzi xɔm nɔ sesem o le dzidzɔ si ɖeɖe wokpɔ ta, eye wònɔ nuku wɔm na wo la, egblɔ na wo be: “Nuɖuɖu aɖe le mia sia?” 42 Eye wotsɔ tɔmelã memee aɖe nɛ; 43 eye wòxɔe heɖui le wo ŋkume. 44 Azɔ egblɔ na wo be: “Nya siawoe megblɔ na mi esime megakpɔtɔ nɔ mia gbɔ, be ele be nu siwo katã woŋlɔ ɖe Mose ƒe sea kple Nyagblɔɖilawo kpakple Psalmowo me le ŋunye la nava eme.” 45 Azɔ eʋu woƒe susu nyuie, bene woase Ŋɔŋlɔawo gɔme, 46 eye wògblɔ na wo be: “Aleae woŋlɔe ɖi be Kristo la akpe fu, eye wòafɔ tso ame kukuwo dome le ŋkeke etɔ̃agbe, 47 eye le eƒe ŋkɔ dzi la, woaɖe gbeƒã dzimetɔtrɔ hena nu vɔ̃wo ƒe tsɔtsɔke le dukɔwo katã me—midze egɔme tso Yerusalem, 48 mianye nu siawo ƒe ɖasefowo. 49 Eye kpɔ ɖa! Mele nu si ŋugbe Fofonye do la ɖom ɖe mia dzi. Ke miawo la, minɔ dua me va se ɖe esime woatsɔ ŋusẽ tso dziƒo ado na mi.” 50 Ke ekplɔ wo do go va se ɖe keke Betania ke, eye wòkɔ eƒe asiwo dzi heyra wo. 51 Esi wònɔ wo yram la, woɖee ɖa le wo ŋu, eye wote ekɔkɔ yi dziƒo. 52 Eye wobɔbɔ nɛ, eye wotrɔ va Yerusalem kple dzidzɔ gã aɖe. 53 Eye wonɔ gbedoxɔa me ɖaa nɔa Mawu kafum.


Psalmowo 80 - Holy Bible [Ewe Bible 1913] - (Psa 80)\nAsaf ƒe ha na henɔ la, ne woadzi ɖe „dzogbenya ƒe ɖasediɖi“ ƒe gbe nu.\nWò, Israel kplɔla, see! Wò, amesi kpɔ Yosef dzi abe alẽ ene, eye nèbɔbɔ nɔ kerubiwo dzi gli la, do!\nNa wò ŋusẽ nana azɔli dzi le Efrayim, Benyamin kple Manase ŋgɔ, eye ya xɔ na mí!\nMawu, gaɖo mí te, na wò ŋku me naklẽ, ne míakpɔ xɔname!\nYehowa, Mawu Zebaot, ɣeka ɣi nado dziku ɖe wò dukɔ ƒe gbedodoɖa ŋu ase ɖo?\nEna aɖatsibolo wo woɖu, eye nèna aɖatsi wo taŋtaŋ wono.\nEtsɔ mí ɖo dzrenui na míaƒe aƒelikawo, eye míaƒe futɔwo le alɔme ɖem.\nMawu Zebaot, gaɖo mí te, na wò ŋku me naklẽ, ne míakpɔ xɔname!\nEho weinka tso Egipte, eye nènyã dukɔwo ɖa hetsɔe do.\nEdzra eŋu ɖo, eye wòɖe ke hexɔ anyigba.\nEƒe vɔvɔli do ɖe towo dzi, eye wòɖe alɔ ɖe Mawu ƒe sedertiwo ŋu.\nEɖe alɔ do keke atsiaƒu nu ke, eye eƒe ɖɔ de tɔsisi la nu.\nNukaŋuti nèvuvu kpɔ le eŋu, be amesiwo katã to mɔ dzi yina la, nanɔ ekem?\nGbeha vuvui, eye gbemelãwo ɖui.\nMawu Zebaot, trɔ dzro, do kɔ ɖa tso dziƒo, kpɔ nu, eye galé ŋku ɖe weinka sia,\nkple alɔ, si wò nuɖusi tsɔ ɖo, kpakple dzedze, si dzi nèkpɔ wòtsi la ŋu!\nDzo fiã wo, wolã wo, eye wò ŋku me ŋɔdzidodo na wotsrɔ̃.\nekema míate ɖa le ŋuwò o! Gbɔ agbe mí, eye míayɔ wò ŋkɔ!\nYehowa, Mawu Zebaot, gaɖo mí te, na wò ŋku me naklẽ, ne míakpɔ xɔname!


Wɔ Nuteƒe Na Yehowa Mawu Abe Ale Si David Kple Yonatan Wɔe Ene | Nusɔsrɔ̃\n“Yehowa nenɔ nye kpli wò dome, eye wòanɔ nye dzidzimeviwo kple wò dzidzimeviwo dome tegbee.”—1 SAMUEL 20:42.\nHADZIDZI: 125, 62\nNu kawo mee Fia Saul vi Yonatan wɔ nuteƒe na Yehowa le?\nAleke míate ŋu awɔ nuteƒe na Mawu ne ewɔ na mí be ame si ƒe ŋusẽ te míele medze be míade bubu eŋu o?\nAleke míate ŋu awɔ nuteƒe na Yehowa ne amewo se míaƒe nuwɔna gɔme bubui alo wɔ nu madzɔmadzɔ ɖe mía ŋu?\n1, 2. Nu ka tae Yonatan kple David ƒe xɔlɔ̃dzedze nye nuteƒewɔwɔ ƒe kpɔɖeŋu ɖedzesi aɖe?\nALE SI gbegbe dzi nɔ ɖekadzɛ David ƒo anya wɔ nuku na Yonatan ŋutɔ. David wu ame dzɔtsu Goliat eye wòtsɔ “Filistitɔ la ƒe ta” vɛ na Yonatan fofo, si nye Israel Fia Saul. (1 Samuel 17:57) Yonatan kpɔe dze sii be Mawu li kple David, eye tso ekema dzi la, Yonatan kple David zu xɔlɔ̃ siwo dome tsi metona o. Woka atam be yewoawɔ nuteƒe na yewo nɔewo ɖaa. (1 Samuel 18:1-3) Eye Yonatan wɔ nuteƒe na David le eƒe agbe me katã.\n2 Yehowa tia David be wòanye Israel fia, ke menye Yonatan o. Gake Yonatan ku ɖe David ŋu vevie. Eye esi Saul di be yeawu David la, Yonatan tsi dzi ɖe xɔlɔ̃a ŋu vevie. Yonatan nya be David si yi Hores le Zif gbedzi, eya ta eyi afi ma hedo ŋusẽe be wòayi edzi aɖo ŋu ɖe Yehowa ŋu. Yonatan gblɔ na David be: “Mègavɔ̃ o, elabena fofonye Saul ƒe asi matu wò o, eye wò la, àzu fia ɖe Israel dzi, ke nye la manye evelia anɔ ŋuwò.”—1 Samuel 23:16, 17.\n3. Nu kae nɔ vevie na Yonatan wu nuteƒewɔwɔ na David, eye aleke míewɔ nya? (Kpɔ nɔnɔmetata si le nyati sia ƒe gɔmedzedze.)\n3 Zi geɖe la, ame siwo wɔa nuteƒe ƒe nu dzɔa dzi na mí. Gake esi Yonatan wɔ nuteƒe na David ta koe eƒe nu doa dzidzɔ na mía? Ao, nuteƒewɔwɔ na Mawu ye nye nu vevitɔ na Yonatan le eƒe agbe me. Le nyateƒe me la, susu ma tae wòwɔ nuteƒe na David eye meʋã ŋui o, togbɔ be David ye wotia be wòaɖu fia ke menye eya o hã. Yonatan kpe ɖe David ŋu gɔ̃ hã be wòayi edzi aɖo ŋu ɖe Yehowa ŋu. Xɔlɔ̃ eve siawo wɔ nuteƒe na Yehowa kple wo nɔewo ɖaa. Woka atam na wo nɔewo be, “Yehowa nenɔ nye kpli wò dome, eye wòanɔ nye dzidzimeviwo kple wò dzidzimeviwo dome tegbee,” eye wolé nya siawo me ɖe asi.—1 Samuel 20:42.\n4. (a) Nu kae ana míakpɔ dzidzɔ kple dzidzeme vavã? (b) Nu kawo mee míadzro le nyati sia me?\n4 Ele be míawo hã míawɔ nuteƒe na míaƒe ƒomea, mía xɔlɔ̃wo kple mía nɔvi siwo le hamea me. (1 Tesalonikatɔwo 2:10, 11) Gake nu vevitɔe nye be míawɔ nuteƒe na Yehowa. Ɛ̃, Eyae na agbe mí! (Nyaɖeɖefia 4:11) Ne míewɔ nuteƒe nɛ la, míakpɔ dzidzɔ kple dzidzeme ŋutɔŋutɔ. Míenya hã be ele be míawɔ nuteƒe na Mawu le nɔnɔme sesẽwo gɔ̃ hã me. Le nyati sia me la, míadzro ale si Yonatan ƒe kpɔɖeŋua akpe ɖe mía ŋu míawɔ nuteƒe na Yehowa le nɔnɔme ene aɖewo me: (1) ne ewɔ na mí be ame si ƒe ŋusẽ te míele medze be míade bubu eŋu o, (2) ne eva hiã be míatia ame si míawɔ nuteƒe na, (3) ne nɔvi siwo le mía nu dometɔ aɖe se míaƒe nuwɔna gɔme bubui alo wɔ nu madzɔmadzɔ ɖe mía ŋu, kple (4) ne míekpɔe be ele sesẽm na mí be míawɔ ŋugbe aɖe si míedo dzi.\nNE EWƆ NA MÍ BE AME SI ƑE ŊUSẼ TE MÍELE MEDZE BE MÍADE BUBU EŊU O\n5. Nu ka tae wònɔ sesẽm na Israel dukɔa be woawɔ nuteƒe na Mawu esime Saul nɔ fia ɖum?\n5 Yonatan kple Israel dukɔa ɖo nɔnɔme sesẽ me. Fia Saul si nye Yonatan fofo mewɔ nuteƒe o eye Yehowa gbee. (1 Samuel 15:17-23) Gake Mawu ɖe mɔ Saul ɖu fia ƒe geɖe. Eya ta enɔ sesẽm na dukɔa be woawɔ nuteƒe na Mawu esime fia si wotsɔ ɖo “Yehowa ƒe fiazikpui dzi” la nɔ nu baɖabaɖawo wɔm.—1 Kronika 29:23.\n6. Nu kae ɖee fia be Yonatan wɔ nuteƒe na Yehowa?\n6 Yonatan yi edzi wɔ nuteƒe na Yehowa. Wò ya bu nu si Yonatan wɔ esi Saul gbe toɖoɖo Mawu megbe teti ŋu kpɔ. (1 Samuel 13:13, 14) Ɣemaɣi Filistitɔwo ƒe aʋakɔ gã aɖe ho ɖe Israel ŋu kple tasiaɖam 30,000 sɔŋ. Aʋawɔla 600 pɛ koe nɔ Saul ŋu, eye eya kple Yonatan ko sie yi alo akplɔ nɔ. Gake vɔvɔ̃ meɖo Yonatan o. Elabena eɖo ŋku nyagblɔɖila Samuel ƒe nya siawo dzi be: “Yehowa magblẽ eƒe dukɔ la ɖi o le eƒe ŋkɔ gã la ta.” (1 Samuel 12:22) Yonatan gblɔ na aʋawɔla ɖeka be: “Naneke mexea mɔ na Yehowa, be wòatsɔ ame geɖe alo ame ʋɛ axɔ na ame o.” Eya ta eya kple aʋawɔla ɖeka ma yi ɖadze Filistitɔwo ƒe aʋalɔgo aɖe dzi hewu ame abe 20 ene le wo dome. Yonatan xɔ Yehowa dzi se, eye Yehowa yrae. Yehowa na anyigba ʋuʋu sesĩe eye ŋɔdzi lé Filistitɔwo. Ame sia ame trɔ eƒe yi ɖe ehavi ŋu hewui, ale be Israel-viwo ɖu aʋa dzi.—1 Samuel 13:5, 15, 22; 14:1, 2, 6, 14, 15, 20.\n7. Aleke Yonatan wɔ nu ɖe fofoa ŋu?\n7 Togbɔ be Saul gbe nuteƒewɔwɔ na Yehowa hã la, Yonatan ya ɖo to fofoa ɣesiaɣi si wòanya wɔ. Le kpɔɖeŋu me, enɔ fofoa ŋu wowɔ aʋa na Yehowa ƒe amewo.—1 Samuel 31:1, 2.\n8, 9. Nu ka tae bubudede ame siwo le ŋusẽnɔƒewo ŋu nye nuteƒewɔwɔ na Mawu?\n8 Abe Yonatan ene la, míawo hã míate ŋu awɔ nuteƒe na Yehowa ne míeɖoa to míaƒe dukplɔlawo ɣesiaɣi si wòanya wɔ. Yehowa ye ɖe mɔ na “ŋusẽtɔwo” be woaɖu mía dzi, eye wòbia tso mía si be míade bubu wo ŋu. (Xlẽ Romatɔwo 13:1, 2.) Esia tae wòle be míatsɔ bubu ana dumegãwo nenye be womeɖia anukware o eye míebui be womedze be míabu wo o gɔ̃ hã. Nya lae nye be, ele be míade bubu ame siwo katã Yehowa ɖo ŋusẽnɔƒewo ŋu.—1 Korintotɔwo 11:3; Hebritɔwo 13:17.\nMɔ aɖe si dzi míato awɔ nuteƒe na Yehowa ye nye be míade bubu mía srɔ̃ ŋu ne menye Yehowa subɔla o hã (Kpɔ memama 9)\n9 Nɔvinyɔnu Olga si le Anyiehe Amerika la wɔ nuteƒe na Yehowa to ale si wòbua srɔ̃a togbɔ be ŋutsua wɔa dɔmevevi le eŋu hã me.  (Kpɔ dzesidenya la.) Ɣeaɖewoɣi la, ŋutsua medea nu eŋu o, eye wòdzua dzu gã dzu gãwo nɛ le esi wònye Yehowa Ðasefo ta. Edo ŋɔdzi nɛ be yeagbee ahakplɔ ɖeviawo adzo le egbɔ. Gake ‘dzu metoa kɔ o,’ eya ta Olga meɖo “vɔ̃ vɔ̃ teƒe” nɛ o. Edze agbagba ɖe sia ɖe be yeanye srɔ̃nyɔnu nyui. Eɖaa nu nɛ, nyaa eƒe nuwo, eye wòléa be na eƒe ƒometɔ bubuwo gɔ̃ hã. (Romatɔwo 12:17) Eye ɣesiaɣi si wòate ŋui la, wo kplii woyina ɖakpɔa eƒe ƒometɔwo kple xɔlɔ̃wo ɖa. Le kpɔɖeŋu me, esime srɔ̃aŋutsua fofo ku wòhiã be woayi kua teƒe le du bubu me la, edi nu siwo katã woazã le mɔzɔzɔa me la ɖe alɔ dzi. Le kua teƒe la, elala srɔ̃a le tsɔtsixɔa godo. Ƒe geɖe megbe la, ŋutsua va nɔ nu wɔm ɖe Olga ŋu nyuie le esi Olga gbɔa dzi ɖi nɛ hebunɛ ɣesiaɣi ta. Fifia ŋutsua dea dzi ƒo nɛ be wòade kpekpeawo eye wòkɔnɛ yina. Edea kpekpea kplii ɣeaɖewoɣi gɔ̃ hã.—1 Petro 3:1.\nNE EVA HIÃ BE MÍATIA AME SI MÍAWƆ NUTEƑE NA\n10. Nu kae kpe ɖe Yonatan ŋu wòtia ame si wòawɔ nuteƒe na?\n10 Esi Saul di be yeawu David la, ehiã be Yonatan namia ŋku hafi ate ŋu awɔ nyametsotso nyuitɔ. Edi be yeawɔ nuteƒe na ye fofo kple David siaa. Gake Yonatan nyae be David dzie Mawu ƒe gbɔgbɔ le ke menye ye fofo Saul o, eya ta etiae be yeawɔ nuteƒe na David. Eɖo afɔ afɔta na David be wòasi aɖabe, eye wòde adaŋu kple fofoa Saul be wòagakɔ David ƒe ʋu ɖi o.—Xlẽ 1 Samuel 19:1-6.\n11, 12. Aleke lɔlɔ̃ si le mía si na Mawu akpe ɖe mía ŋu míawɔ nuteƒe nɛ?\n11 Eva hiã be nɔvinyɔnu Alice si tso Australia natia ame si wòawɔ nuteƒe na. Esi wònɔ Biblia srɔ̃m la, egblɔa nu siwo srɔ̃m wòle na eƒe ƒometɔwo. Egblɔ na wo hã be yemagaɖu Kristmas (alo Noël) kpli wo o. Gbã la, esia te ɖe eƒe ƒometɔwo dzi vie, gake emegbe wova do dziku ɖe eŋu helĩhelĩ. Ewɔ na wo be Alice gbe nu le yewo gbɔ. Azɔ Alice nɔ gblɔ nɛ be ye kplii yewoma taku me. Alice gblɔ be: “Nye nu koe ku, nya la te ɖe dzinye ale gbegbe, elabe melɔ̃ nye ƒomea vevie. Ke hã meɖoe kplikpaa be Yehowa kple Via ye axɔ nɔƒe vevitɔ le nye dzi me, eya ta mexɔ nyɔnyrɔ le takpekpe si kplɔe ɖo me.”—Mateo 10:37.\n12 Mele be míaɖe mɔ be nuteƒewɔwɔ na bɔlƒoha aɖe, míaƒe suku, alo míaƒe dukɔ kple esiawo tɔgbi, nanɔ vevie na mí wu nuteƒewɔwɔ na Yehowa o. Aɖidada aɖe ƒomevi dzɔa dzi na Henry, eya ta enɔ woƒe sukua ƒe aɖidaha me henɔ kutri kum be yewoƒe sukua naɖu dzi le hoʋiʋli aɖe me. Gake ‘alɔ le eve mewɔa evedɔ o,’ eya ta Henry megava nɔ ɣeyiɣi kpɔm ɖe subɔsubɔdɔa kple kpekpeawo dede ŋu o le esi wònɔa aɖia dam le kwasiɖanuwuwu ɖe sia ɖe ta. Henry gblɔ be yekpɔe be yeva nɔ nuteƒe wɔm na sukua wu Mawu. Eya ta etso nya me be yeadzudzɔ aɖidada na sukua.—Mateo 6:33.\n13. Nu ka tae nuteƒewɔwɔ na Mawu akpe ɖe mía ŋu míanɔ te ɖe ƒomekuxiwo nu?\n13 Ɣeaɖewoɣi la, ate ŋu asesẽ na mí be míawɔ nuteƒe na ƒometɔ vovovowo. Esia dzɔ ɖe Ken dzi. Egblɔ be: “Medina be mayi aɖakpɔ nɔnye ɖa edziedzi, eye be wòava nɔ mía gbɔ ɣeaɖewoɣi. Gake nɔnye kple srɔ̃nye ƒe ŋku medoa go o.” Egblɔ kpee be: “Ne mebe madze ame ɖeka ŋu ko la, ke medze agɔ le evelia dzi.” Ken de ŋugble le nu si Biblia gblɔ ŋu eye wòkpɔe be, le nɔnɔme sia me la, ele be yeawɔ nuteƒe na ye srɔ̃ ahawɔ nu si adze eŋu. Eya ta eɖe afɔ aɖewo tsɔ kpɔ kuxia gbɔ wòdze srɔ̃a ŋu. Eyome eɖe nu si tae wòle be ye srɔ̃ nakɔ mo na ye nɔ la me nɛ. Eye wòɖe nu si tae wòle be ye nɔ hã nade bubu ye srɔ̃ ŋu la me nɛ.—Xlẽ 1 Mose 2:24; 1 Korintotɔwo 13:4, 5.\nNE NƆVI AÐE SE MÍAƑE NUWƆNA GƆME BUBUI ALO WƆ NU MADZƆMADZƆ ÐE MÍA ŊU\n14. Nu kae Saul wɔ ɖe Yonatan ŋu?\n14 Míate ŋu awɔ nuteƒe na Yehowa ne nɔvi siwo le mía nu dometɔ aɖe wɔ nu madzɔmadzɔ ɖe mía ŋu gɔ̃ hã. Saul nye fia si Mawu ŋutɔ tia, gake ewɔ dɔmevevi le via Yonatan ŋu. Mese nu si tae Yonatan lɔ̃ David ɖo gɔme o. Esi Yonatan nɔ David ta ʋlim la, Saul ƒe dzi ho eye wòdo ŋukpe via le amehawo ŋkume. Gake Yonatan kpɔtɔ de bubu fofoa ŋu. Le ɣeyiɣi ma ke me la, ewɔ nuteƒe na Yehowa kple David, ame si Mawu tia be wòazu Israel fia ɖe fofoa yome.—1 Samuel 20:30-41.\n15. Ne nɔvi aɖe wɔ nu madzɔmadzɔ ɖe mía ŋu la, nu kae wòle be míawɔ?\n15 Egbea nɔviŋutsu siwo le ŋgɔ xɔm le míaƒe hamewo me dzea agbagba be yewoawɔ nu ɖe ame sia ame ŋu sɔsɔe. Gake womede blibo o. Le esia ta ate ŋu adzɔ be womase nu si tae míewɔ nane ɖo la gɔme o. (1 Samuel 1:13-17) Eya ta ne edzɔ be wodrɔ̃ ʋɔnu madzɔmadzɔ na mí alo se míaƒe nuwɔna gɔme bubui hã la, mina míayi edzi awɔ nuteƒe na Yehowa.\nNE ELE SESẼM NA MÍ BE MÍAWƆ ŊUGBE AÐE SI MÍEDO DZI\n16. Nɔnɔme kawo mee wòle be míawɔ nuteƒe na Mawu ahatsri ɖokuitɔdidi le?\n16 Saul di be Yonatan nazu fia ɖe ye teƒe, ke menye David o. (1 Samuel 20:31) Gake Yonatan lɔ̃ Yehowa hewɔa nuteƒe nɛ. Eya ta esi Yonatan nadi eɖokui tɔ teƒe la, ɖe wòdze xɔ̃ David boŋ eye wòwɔ ŋugbe si wòdo nɛ dzi. Nyateƒea ye nye be, ame sia ame si lɔ̃ Yehowa hewɔa nuteƒe nɛ la, “megbea eƒe ŋugbedodo dzi wɔwɔ o, ne esia agblẽ nu le eya ŋutɔ ŋu gɔ̃ hã.” (Psalmo 15:4) Le nuteƒewɔwɔ na Mawu ta la, ele be míawɔ míaƒe ŋugbedodowo katã dzi. Le kpɔɖeŋu me, ne míewɔ dɔwɔɖoɖo aɖe la, míadze agbagba awɔ nu si dzi míelɔ̃ ɖo la pɛpɛpɛ, nenye be ewɔwɔ va le sesẽm na mí gɔ̃ hã. Eye ne kuxi ɖo míaƒe srɔ̃ɖeɖe me la, míaɖee afia be míelɔ̃ Yehowa ne míewɔ nuteƒe na mía srɔ̃.—Xlẽ Malaki 2:13-16.\nNe míewɔ dɔwɔɖoɖo aɖe la, ele be míawɔ nu si dzi míelɔ̃ ɖo la pɛpɛpɛ le esi míewɔa nuteƒe na Mawu ta (Kpɔ memama 16)\n17. Aleke nyati sia ɖe vi na wòe?\n17 Abe Yonatan ene la, míedi vevie be míawɔ nuteƒe na Mawu ne míele nɔnɔme sesẽwo me tom gɔ̃ hã. ‘Lãtaɖula mevɔ̃a ŋkua o,’ eya ta mina míayi edzi awɔ nuteƒe na mía nɔviwo, aku ɖe wo ŋu, ne wowɔ nu wòve mí gɔ̃ hã. Ne míele nɔnɔme sesẽwo me tom hã la, mina míawɔ nuteƒe na Yehowa ɖaa. Ekema míado dzidzɔ na Yehowa ƒe dzi, eye míawo ŋutɔ hã míakpɔ dzidzɔ geɖe. (Lododowo 27:11) Míate ŋu aka ɖe edzi be Mawu awɔ nu si nyo la na mí ɣesiaɣi ahalé be na mí. Le nyati si kplɔ esia ɖo me la, míakpɔ nu siwo míate ŋu asrɔ̃ tso ame siwo wɔ nuteƒe le David ŋɔli kple ame siwo mewɔ nuteƒe o dometɔ aɖewo ƒe ŋutinyawo me.\n^  (memama 9) Míetrɔ ŋkɔ aɖewo.\nMíewɔa nuteƒe na Yehowa ɖaa: Efia be míelɔ̃ Yehowa heɖoa toe le nu sia nu me. Le nɔnɔme sesẽwo me gɔ̃ hã la, míebua nu si wòdi tso mía si ŋu hewɔa eƒe gbe dzi le esi míelɔ̃e wu ame alo nu bubu ɖe sia ɖe ta\n“Ŋusẽtɔwo”: Woawoe nye dukplɔlawo kple dumegã siwo Yehowa ɖe mɔ na wole mía dzi ɖum. Edi be míade bubu wo ŋu ahaɖo to wo negbe ɖe wodi be míawɔ nane si tsi tre ɖe Eya ƒe se ŋu ko hafi


Psalmowo 30 - Holy Bible [Ewe Bible 1913] - (Psa 30)\nDawid ƒe ha; xɔ ŋu kɔha.\nMado wò ɖe dzi, Yehowa, elabena wòe hem ɖo goe, eye mèna be, nye futɔwo kpɔ dzidzɔ ɖe ŋunye o.\nYehowa, nye Mawu, wòe medo ɣli na, eye neda gbe le ŋu nye.\nYehowa, wòe he nye luʋɔ tso tsiẽƒe, eye nègbɔ agbem tso amesiwo yi aʋli me la dome.\nElabena eƒe dziku nu mesena yina o, ke eƒe amenuveve nɔa anyi agbenɔɣi katã; fiẽ la avi dzɔna, ke ŋdi la aseyetsotso vaa aƒe.\nNyea megblɔ le nye dziɖeɖi me bena: Ke maɖe le tenye akpɔ gbeɖe o!\nYehowa, ètsɔ wò amenuveve li ke nye to zã. Esi nẽɣla wò ŋku me la, dzidzi ƒom.\nYehowa, wò yɔm mele; Yehowa, wòe mele koko ƒom na be:\nViɖe ka le nye ʋu ŋu, ne meyi aʋli me? Ɖe ʋuʋudedi akafu wò, eye wòaɖe gbe ƒã wò nuteƒewɔwɔa?\nYehowa, see, eye nave nanye; Yehowa, nanye nye xɔnametɔ!\nne nye bubu nadzi kafukafuha na wò, eye mazi ɖoɖoe o. Yehowa, nye Mawu, makafu wò tegbee!


Dzimaɖitsitsi—“Womimi Mí Ðo Le Go Sia Go Me” (2 Korintotɔwo 4:8)\nTrɔ Va Yehowa Gbɔ\nGBE BUBU Abua Afrikaans Albanian Amerika Tokunɔgbe Amharic Arabic Armenian Australia Tokunɔgbe Aymara Azerbaijani Azerbaijani (Cyrillic) Baoule Basque Bassa (Cameroon) Bengali Bicol Bislama Boulou Bulgarian Cambodian Catalan Cebuano Chichewa Chile Tokunɔgbe Chin (Hakha) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Cibemba Cinyanja Colombia Tokunɔgbe Croatian Cuba Tokunɔgbe Czech Czech Republic Tokunɔgbe Damara Dangme Danish Douala Drehu Dutch Edo Efik Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Galician Georgian German Germany Tokunɔgbe Gokana Greek Greenlandic Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Icelandic Igbo Iloko Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Kachin Kannada Karen (S'gaw) Kazakh Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Tokunɔgbe Korean Krio Kwangali Kwanyama Lamba Latvian Lenje Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mambwe-Lungu Marathi Marshallese Mauritian Creole Maya Mexico Tokunɔgbe Mixe Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Ngabere Niuean Norwegian Nyaneka Nyungwe Nzema Okpe Oromo Ossetian Otetela Pangasinan Papiamento (Curaçao) Persian Peru Tokunɔgbe Pidzin (Kamerun) Poland Tokunɔgbe Polish Portuguese Portuguese (Portugal) Punjabi Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russia Tokunɔgbe Russian Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovakia Tokunɔgbe Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Thai Tigrinya Tiv Tongan Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Urhobo Uruund Uzbek Valencian Venda Venezuela Tokunɔgbe Vietnamese Wallisian Waray-Waray Wolaita Xhosa Yoruba Zande Zapotec (Isthmus) Zimbabwe Tokunɔgbe Zulu\nDzimaɖitsitsi—“Womimi Mí Ðo Le Go Sia Go Me”\nNɔvinyɔnu aɖe si ŋkɔe nye June gblɔ be: “Nye kple srɔ̃nye míegbe mía nɔewo le míaƒe srɔ̃ɖeɖe ƒe 25 megbe. Vinye etɔ̃awo katã do le nyateƒea me. Dɔléle sesẽ geɖewo hã va dze dzinye. Ðeko meva lé blanui. Mekpɔe be nu sia nu tɔtɔ le nye agbe me, eye mese le ɖokuinye me be wɔna vɔ le ŋunye. Mlɔeba la, meva dzudzɔ kpekpeawo kple gbeadzi dede kura.”\nDZIMAÐITSITSI ɖea fu na ame sia ame—Mawu subɔlawo meto le eme o. Hakpalaa ŋlɔ be, “metsi dzodzodzoe akpa,” si fia be etsi dzimaɖi vevie. (Psalmo 94:19) Yesu hã gblɔ be le ŋkeke mamlɛawo me la, “agbemedzimaɖitsitsiwo” ate ŋu ana Yehowa subɔsubɔ manɔ bɔbɔe kura o. (Luka 21:34) Aleke wòle le gowòme? Ðe nèkpɔe be ganyawo ƒe sesẽ, ƒomekuxiwo, alo lãmesẽkuxiwo na agba wu tsɔtsɔ na wòa? Alekee Yehowa ate ŋu akpe ɖe ŋuwò nànɔ te ɖe wo nu?\n“Ŋusẽ Si Gbɔ Dzɔdzɔmetɔ Ŋu”\nMíate ŋu anɔ te ɖe dzimaɖitsitsiwo nu le mía ɖokui si o. Apostolo Paulo gblɔ be: “Womimi mí ɖo le go sia go me, . . . míetɔtɔ, . . . woxlã mí ɖe anyi.” Gake egblɔ kpee hã be, “Menye ale gbegbe be míedo kpo ʋaʋã o, . . . menye be míenya nu si míawɔ kura o,” eye be “wometsrɔ̃ mí o.” Nu kae kpena ɖe mía ŋu míedoa dzi? “Ŋusẽ si gbɔ dzɔdzɔmetɔ ŋu,” si tsoa Yehowa, Mawu ŋusẽkatãtɔ la gbɔ ye.—2 Korintotɔwo 4:7-9.\nDe ŋugble tso ale si nèxɔ “ŋusẽ si gbɔ dzɔdzɔmetɔ ŋu” le ɣeyiɣi siwo va yi me ŋu kpɔ. Èɖo ŋku ale si nuƒo ʋãme aɖe na wò ŋudzedzekpɔkpɔ ɖe Yehowa ƒe lɔlɔ̃ si nu metsina o ŋu gade to ɖe edzi la dzia? Ðe ale si nèka ɖe Yehowa ƒe ŋugbedodowo dzi me mesẽna ɖe edzi esime nèfiaa nu amewo tso Paradiso mɔnukpɔkpɔa ŋu oa? Ne míedea Kristotɔwo ƒe kpekpewo eye míefiaa nu ame bubuwo tso míaƒe xɔse ŋu la, edoa ŋusẽ mí míenɔa te ɖe agbemedzimaɖitsitsiwo nu, eye míetsɔa dzidzɔ kple dzidzeme subɔa Yehowae.\n“Miɖɔe Kpɔ, Eye Miakpɔe Be Yehowa Nyo”\nEle eme be ɖewohĩ àse le ɖokuiwò me be nu gbogbo aɖewo do agba ɖe ye dzi. Le kpɔɖeŋu me, Yehowa bia tso mía si be míanɔ Fiaɖuƒea dim gbã ahalé gbɔgbɔmeɖoɖo nyui me ɖe asi. (Mateo 6:33; Luka 13:24) Ke ne yometiti, lãmesẽkuxiwo, alo ƒomekuxiwo na nu ti kɔ na wò ɖe? Alo ne wò dɔwɔɖuia le ŋusẽ kple ɣeyiɣi siwo nàzã ɖe hamea ŋu xɔm le asiwò ɖe? Nyateƒee, agba awu tsɔtsɔ na wò ne nu gbogbo aɖewo li kɔ ɖe dziwò gake ɣeyiɣi kple ŋusẽ vi aɖe koe le asiwò nàtsɔ awɔ woe. Ðewohĩ ànɔ ɖokuiwò biam be ɖe Yehowa mele nu geɖe akpa dim tso ye si o hã.\nYehowa sea nu gɔme na ame. Mebiaa nu siwo míate awɔ o la tsoa mía si o. Enyae hã be ne dzimaɖitsitsi wɔe be ɖeɖi te mía ŋu eye nu te ɖe mía dzi la, axɔ ɣeyiɣi hafi nuwo naɖɔ ɖo.—Psalmo 103:13, 14.\nLe kpɔɖeŋu me, de ŋugble tso ale si Yehowa kpe ɖe nyagblɔɖila Eliya ŋu la ŋu kpɔ. Esi vɔvɔ̃ ɖo Eliya eye dzi ɖe le eƒo wòsi yi gbedzi la, ɖe Yehowa ka ŋkume nɛ heɖe gbe nɛ be wòatrɔ ayi eƒe nyagblɔɖidɔa dzia? Kura o. Ke boŋ Yehowa dɔ mawudɔla aɖe ɖa zi eve sɔŋ wòva nyɔ Eliya le alɔ̃ me blewu hetsɔ nuɖuɖu nɛ wòɖu. Gake ŋkeke 40 sɔŋ le ema megbe hã la, Eliya gatsi dzimaɖi henɔ vɔvɔ̃m kokoko. Nu bubu kawoe Yehowa gawɔ tsɔ kpe ɖe eŋu? Gbã, Yehowa ɖee fiae be ŋusẽ le ye si yeatsɔ akpɔ eta. Evelia, Yehowa tsɔ “gbe bɔbɔe aɖe [si] ɖi blewu” fa akɔ nɛ. Mlɔeba, Yehowa na wònya be ame akpe geɖewo li siwo hã gakpɔtɔ le Mawu subɔm nuteƒewɔwɔtɔe. Eteƒe medidi o, Eliya gadze eƒe nyagblɔɖidɔa gɔme kple dzo. (1 Fiawo 19:1-19) Nu kae míesrɔ̃ tso eme? Esi agbemedzimaɖitsitsiwo wu tsɔtsɔ na Eliya la, Yehowa wɔ nu ɖe eŋu le dzigbɔɖi kple dɔmetɔtrɔ me. Yehowa metrɔ o. Etsɔa ɖe le eme na míawo hã le mɔ ma ke nu.\nNe èle ŋugble dem tso ale si nàgadze Mawu subɔsubɔ gɔmee ŋu la, mègadi nu geɖe fũu akpa tso ɖokuiwò si o. Mègatsɔ nu siwo nàte ŋu awɔ egbea la sɔ kple nu siwo nète ŋu wɔna tsã o. Míawɔ eƒe kpɔɖeŋu ale: Ne duƒula si dzudzɔ duƒuƒu hena ɣleti alo ƒe geɖe di be yeagadze duƒuƒu gɔme la, magate ŋu aƒui enumake abe tsã ene o. Ke hã, ne eɖo taɖodzinu suesuesue aɖewo tsɔ le hehe nam eɖokui vivivi la, agate ŋu ava ƒu dua abe tsã ene. Kristotɔwo le abe duƒulawo ene. Wonaa hehe wo ɖokuiwo be yewoaɖo taɖodzinu aɖe gbɔ. (1 Korintotɔwo 9:24-27) Ðe manyo be nàɖo gbɔgbɔmetaɖodzinu si gbɔ ɖoɖo anɔ bɔbɔe na wò fifia oa? Le kpɔɖeŋu me, àte ŋu aɖo taɖodzinu be yeade hamea ƒe kpekpe aɖe. Do gbe ɖa na Yehowa be wòakpe ɖe ŋuwò nàɖo taɖodzinu ma gbɔ. Ne ŋusẽ gate ŋuwò ɖoɖo le gbɔgbɔ me la, ‘àɖɔe kpɔ, eye àkpɔe be Yehowa nyo’ vavã. (Psalmo 34:8) Mègaŋlɔ be gbeɖe o be, Yehowa dea asixɔxɔ nu suetɔ kekeake si nàwɔ atsɔ aɖee afia be yelɔ̃e la ŋu.—Luka 21:1-4.\nYehowa mele nu geɖe akpa dim tso mía si o\n“Dzideƒo Si Menɔ Mɔ Kpɔm Na”\nAleke Yehowa kpe ɖe Nɔvinyɔnu June ŋu wòtrɔ gbɔe? Egblɔ be: “Meyi edzi nɔ gbe dom ɖa na Yehowa be wòakpe ɖe ŋunye. Emegbe lɔ̃xoyɔvinye ƒo nu nam tso takpekpe aɖe si woawɔ le du si me mele la ŋu. Meɖoe be made takpekpea ƒe ŋkeke ɖeka ko. Dzidzɔ ka gbegbee nye esi mekpɔ esi megatrɔ va Yehowa ƒe amewo dome! Takpekpe ma nam dzideƒo si menɔ mɔ kpɔm na. Fifia, megale Yehowa subɔm kple dzidzɔ ake. Taɖodzinu vavã gava le nye agbe ŋu azɔ. Meva se egɔme fifia wu tsã be ehiã be manɔ nɔviwo dome be woakpe ɖe ŋunye manɔ te ɖe dzimaɖitsitsiwo nu. Edzɔ dzi nam ŋutɔ be mɔnukpɔkpɔ su asinye megatrɔ gbɔ.”\nYi Edzi Nànɔ Tetem Ðe Yehowa Ŋu\nAleke míate ŋu ate ɖe Mawu ŋu eye míada asɔ le elektrɔnikmɔ̃wo kple lãmesẽnyawo me ahaƒo asa galɔlɔ̃ kple dada?\nAleke Nàwɔ Anɔ Te Ðe Dzimaɖitsitsi Nu?\nNe edze abe nuteɖeamedzi wu tsɔtsɔ na wò ene la, Biblia ate ŋu akpe ɖe ŋuwò.\nAKPA 1 “Madi Esiwo Bu La”\nAKPA 2 Dzimaɖitsitsi—“Womimi Mí Ðo Le Go Sia Go Me”\nAKPA 3 Ne Ame Aɖe Wɔ Nu Wògbã Dzi Na Wò—‘Ne Nya Aɖe Le Mía Si Ðe Ame Aɖe Ŋu’\nAKPA 4 Dzitsinya Ƒe Fɔbuame—‘Klɔ Ŋunye Tso Nye Nu Vɔ̃ Me’\nAKPA 5 Mitrɔ Va “Miaƒe Luʋɔ Ƒe Kplɔla Kple Dzikpɔla La Gbɔ”\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo Trɔ Va Yehowa Gbɔ\nAudio Nu siwo woate ŋu aƒo ase ƒe kɔpiwɔwɔ ƒe tiatiawo Trɔ Va Yehowa Gbɔ


Do Ŋusẽ Wò Xɔse Eye Nàkpɔ Eta | Xɔse Vavã\n‘Mizu ame siwo to xɔse kple dzigbɔɖi me nyi ŋugbedodowo dome la srɔ̃lawo.’—HEBRITƆWO 6:12.\n1, 2. Nu ka tae wòle vevie be míatu xɔse ɖo fifia? Wɔ eƒe kpɔɖeŋu.\nXƆSE. Menye ɖeko nya sia nya se ko o, ke eganye nɔnɔme si nyoa ame ŋu ŋutɔ. Ke hã ne míese xɔse ŋkɔ la, anyo be míabu nya bubu aɖe hã ŋu; eyae nye: “Nuwɔwɔ Kpata!” Nya lae nye be, ne xɔse mele mía si o la, ke ele be míatui ɖo kaba. Eye ne xɔse le mía si la, ehiã kpata be míado ŋusẽe ahakpɔ eta. Nu ka tae?\n2 Tsɔe be èle mɔ legbee aɖe zɔm to gbedadaƒo. Èhiã na tsi vevie. Ne èke ɖe tsi aɖe ŋu la, ele be nàlé be nɛ be ɣe naganoe o. Esi nèle tsia nom la, ele be nàdi bubu aɖo eteƒe be wòagavɔ hafi nàɖo afi si yim nèle o. Egbea la, mí katã míele gbedadaƒo le kpɔɖeŋunyagbɔgblɔ nu, míele xexe aɖe si me xɔse vavã le vevem le abe ale si tsi vena le kuɖiɖinyigba dzi ene. Abe ale si ɣe ate ŋu ano tsi kaba ne womelé be nɛ alo ku bubu ɖo eteƒe o ene la, nenema kee xɔse hã nu ate ŋu atsi ne womekpɔ eta alo do ŋusẽe o. Míehiã na xɔse vevie; abe ale si ko míate ŋu anɔ agbe tsi manomanoe o ene la, nenema kee míate ŋu ayi edzi anɔ ƒomedodo nyui me kple Yehowa ne xɔse mele mía si o.—Rom. 1:17.\n3. Nu kae Yehowa na mí be wòakpe ɖe mía ŋu míatu xɔse ɖo, eye nu eve kawo dzie wòle be míaɖo ŋku awɔ?\n3 Yehowa nya ale si gbegbe míehiã xɔsee, eye wònya ale si wòsesẽ be woatu xɔse ɖo ahalé eme ɖe asi egbea. Ðikeke mele eme o be susu ma tae wòna xɔse ƒe kpɔɖeŋuwo mí be míasrɔ̃ ɖo. Yehowa ƒe gbɔgbɔ ʋã apostolo Paulo wòŋlɔ bena: ‘Mizu ame siwo to xɔse kple dzigbɔɖi me nyi ŋugbedodowo dome la srɔ̃lawo.’ (Heb. 6:12) Eye susu ma tae Yehowa ƒe habɔbɔa de dzi ƒo na mí be míadze agbagba asrɔ̃ ŋutsu kple nyɔnu wɔnuteƒewo, abe esiwo ƒe ŋutinyawo me míedzro le agbalẽ sia me ene la ƒe kpɔɖeŋuwo ɖo. Gake nu kae wòle be míawɔ fifia? Mina míaɖo ŋku nu eve dzi: (1) Ehiã be míayi edzi anɔ ŋusẽ dom míaƒe xɔse; (2) ehiã be míayi edzi ana míaƒe ŋku nanɔ míaƒe mɔkpɔkpɔa dzi tututu.\n4. Aleke Satana ɖee fia be yenye xɔse ƒe futɔ, ke hã nu ka tae mele be dzi naɖe le mía ƒo o?\n4 Yi edzi nànɔ ŋusẽ dom wò xɔse. Xɔse ƒe futɔ gãtɔe nye Satana. Xexe sia dzi ɖula la trɔ asi le nuɖoanyi sia ŋu ale gbegbe be xɔse va le ko abe ale si tsi vena le gbedadaƒo ene. Futɔ sia sesẽ wu mí boo. Gake ɖe wòle be esia nana míanɔ vɔvɔ̃m be míate ŋu atu xɔse ɖo ahalé eme ɖe asi oa? Kura o! Yehowa nye ame siwo katã dina be xɔse vavãtɔ nanɔ yewo si la ƒe Xɔlɔ̃ vevitɔ. Eka ɖe edzi na mí be esi yele míaƒe akpa dzi ta la, míate ŋu atsi tsitre ɖe Abosam ŋu ahana wòasi le mía gbɔ gɔ̃ hã! (Yak. 4:7) Míetsia tsitre ɖe Abosam ŋu ne míedia ɣeyiɣi gbe sia gbe doa ŋusẽ míaƒe xɔse hetunɛ ɖo. Aleke míawɔ esiae?\n5. Aleke ŋutsu kple nyɔnu wɔnuteƒe siwo ŋu Biblia ƒo nu tsoe la wɔ hafi xɔse su wo si? Ðe eme.\n5 Abe ale si míekpɔe va yi ene la, wometsɔ xɔse dzi ŋutsu kple nyɔnu wɔnuteƒe siwo ŋu Biblia ƒo nu tsoe la o. Ale si wonɔ agbee la nye kpeɖodzi vavã be Yehowa ƒe gbɔgbɔ kɔkɔea ye nana xɔse sua ame si. (Gal. 5:22, 23) Wodo gbe ɖa bia Yehowa ƒe kpekpeɖeŋu, eye eya hã yi edzi nɔ ŋusẽ dom woƒe xɔse. Mina míasrɔ̃ woƒe kpɔɖeŋu, eye míaƒe ŋku nanɔ edzi ɣesiaɣi be Yehowa naa eƒe gbɔgbɔ kɔkɔea ame siwo bianɛ hewɔa nu le ɖekawɔwɔ me kple woƒe gbedodoɖawo la faa. (Luka 11:13) Ðe nu bubu aɖe li míagawɔa?\n6. Aleke míawɔ be Biblia me ŋutinyawo sɔsrɔ̃ naɖe vi na mí geɖe wu?\n6 Ame siwo ɖe xɔse sẽŋu fia la ƒe kpɔɖeŋu ʋɛ aɖewo ko mee míedzro le agbalẽ sia me. Ame bubu geɖewo gali! (Xlẽ Hebritɔwo 11:32.) Wo dometɔ ɖe sia ɖe ƒe ŋutinya le etɔxɛ, eye míate ŋu asrɔ̃ nu nyui geɖe tso wo gbɔ ne míelé fɔ ɖe Biblia sɔsrɔ̃ ŋu. Ne míetoa xɔsetɔ siwo ŋu Biblia ƒo nu tsoe la ƒe ŋutinyawo me dzradzradzra la, míate ŋu ado ŋusẽ míawo ŋutɔwo ƒe xɔse o. Hafi nu si xlẽm míele la naɖe vi na mí bliboe la, ehiã be míadi ɣeyiɣi adzro nɔnɔme siwo me Biblia ŋutinyawo dzɔ le kple nya siwo ƒo xlã wo la me nyuie. Ne míeɖoa ŋku edzi ɣesiaɣi be ŋutsu kple nyɔnu mawo hã nye ame madeblibo siwo ƒe “seselelãmewo sɔ kple mía tɔwo” la, míava se nu siwo me woto la me nyuie wu. (Yak. 5:17) Eye ne míetsɔ mía ɖokui ɖo wo teƒe la, míate ŋu akpɔ ale si woanya se le wo ɖokui me esime woto kuxi kple nɔnɔme sesẽ siwo le abe mía tɔwo ene me la le susu me.\n7-9. (a) Aleke ŋutsu kple nyɔnu xɔsetɔ siwo ŋu Biblia ƒo nu tsoe la dometɔ aɖewo ase le wo ɖokuiwo me ne woasubɔ Yehowa abe ale si míele ewɔm egbea ene? (b) Nu ka tae wòle be míato nuwɔnawo dzi ado ŋusẽ míaƒe xɔse?\n7 Míetoa míaƒe nuwɔnawo hã dzi doa ŋusẽ míaƒe xɔse. Nya lae nye be, ‘xɔse dɔwɔwɔ manɔŋui nye nu kuku.’ (Yak. 2:26) Bu dzidzɔ si gbegbe ŋutsu kple nyɔnu siwo ƒe ŋutinyawo me míedzro la akpɔ ne ɖe woawɔ sie mɔnukpɔkpɔ su be woawɔ dɔ si Yehowa de mía si egbea la ŋu kpɔ!\n8 Le kpɔɖeŋu me, aleke nèsusu be Abraham ase le eɖokui me ne wogblɔ nɛ be ate ŋu asubɔ kple Yehowa subɔla siwo wɔ ɖeka hedea ta agu le Fiaɖuƒe Akpata dzeaniwo alo takpekpe gãwo me, afi siwo wodzroa ŋugbedodo siwo wòkpɔ le “adzɔge” ɖaa la me tsitotsito le, ke menye be wòafɔ kpewo aɖi vɔsamlekpui le gbedadaƒo hafi asubɔe o? (Xlẽ Hebritɔwo 11:13.) Ke ne wogblɔ na Eliya be eƒe dɔa mabia be wòawu Baal ƒe nyagblɔɖilawo eye wòanɔ subɔsubɔdɔ wɔm na Yehowa le fia vɔ̃ɖi gbexɔse aɖe ƒe dziɖuɖu te o, ke boŋ be wòayi amewo gbɔ aɖagblɔ akɔfanya kple mɔkpɔkpɔgbedeasi na wo le ŋutifafa me ɖe? Ðe ŋutsu kple nyɔnu xɔsetɔ mawo siwo ŋu Biblia ƒo nu tsoe la matsɔ dzidzɔ blibo alɔ̃ asubɔ Yehowa abe ale si míele ewɔm egbeae ene oa?\n9 Eya ta mina míato dɔwɔwɔwo me ayi edzi anɔ ŋusẽ dom míaƒe xɔse. Ne míewɔe alea la, ekema míele ŋutsu kple nyɔnu xɔsetɔ siwo ƒe ŋutinya le Mawu ƒe Nya si tso gbɔgbɔ me la me ƒe kpɔɖeŋuwo srɔ̃m. Abe ale si míegblɔe le Ŋgɔdonyaa me ene la, woava nɔ na mí abe xɔlɔ̃ veviwo ene. Ke hã eteƒe madidi o, míava nɔ anyi kple xɔlɔ̃ mawo ahade ha kpli wo ŋutɔŋutɔ.\n10. Dzidzɔ kae míakpɔ le Paradisoa me?\n10 Wò ŋku nenɔ wò mɔkpɔkpɔa dzi tututu. Tso ɣeaɖeɣi ke la, ŋutsu kple nyɔnu wɔnuteƒewo nana mɔkpɔkpɔ si tso Mawu gbɔ la doa ŋusẽ woƒe xɔse. Ke wò ya ɖe? Le kpɔɖeŋu me, bu dzidzɔ si gbegbe wòanye be nàkpɔ Mawu subɔla wɔnuteƒewo ne wova fɔ wo le ‘ame dzɔdzɔewo ƒe tsitretsitsi’ la me ŋu kpɔ. (Xlẽ Dɔwɔwɔwo 24:15.) Nya kawoe nàdi be yeabia wo?\n11, 12. Le xexe yeyea me la, nya kawoe nàdi be yeabia (a) Habel? (b) Noa? (d) Abraham? (ɖ) Rut? (e) Abigail? (ɛ) Ester?\n11 Ne èkpɔ Habel la, ɖe nàdi vevie be wòagblɔ ale si edzilawo nɔ la na yea? Alo ɖewohĩ àbiae be: “Ðe nèƒo nu na kerubi siwo nɔ Eden bɔa nu dzɔm la kpɔa? Woɖo eŋu na wòa?” Ke ne èkpɔ Noa ya ɖe? Ðewohĩ àdi be yeabiae be: “Ðe nènɔa vɔvɔ̃m na Nefilimwoa? Aleke nèwɔ kpɔ lã mawo katã dzi le aɖakaʋua me le ƒe ma me?” Ne èdo go Abraham la, ɖewohĩ àbiae be: “Ðe nèdogo Sem kpɔa? Ame kae fia nu wò tso Yehowa ŋu? Ðe wòsesẽ na wò be nàʋu le Ur dua mea?”\n12 Azɔ bu nya siwo nàdi be yeabia nyɔnu xɔsetɔ siwo woafɔ ɖe tsitre la hã ŋu kpɔ. Ðewohĩ àbia be, “Rut, nu kae ʋã wò nèva zu Yehowa subɔla?” “Abigail, ɖe nènɔ vɔvɔ̃m be yeagblɔ na Nabal be yekpe ɖe David ŋua?” “Ester, aleke nuwo va nɔ na mia kple Mardoxai esi miaƒe ŋutinya si le Biblia me la wu enu?”\n13. (a) Nya kawo ƒomevie ame siwo woafɔ ɖe tsitre la adi be yewoabia wò? (b) Aleke nèsena le ɖokuiwò me ku ɖe mɔnukpɔkpɔ si ava su asiwò be nàde ha kple ŋutsu kple nyɔnu xɔsetɔ siwo nɔ anyi le blema la ŋu?\n13 Le nyateƒe me la, nya geɖe anɔ ŋutsu kple nyɔnu wɔnuteƒe mawo hã si be yewoabia wò. Dzidzɔ ka gbegbee nye esi wòanye na wo be nàƒo nu tso ŋkeke mamlɛawo ƒe nudzɔdzɔ ɖedzesiawo kple ale si Yehowa yra eƒe amewo le ɣeyiɣi sesẽ mawo me ŋu na yewo! Ðikeke mele eme o be, ne wose ale si Yehowa na eƒe ŋugbedodowo katã va emee la, awɔ dɔ ɖe wo dzi ŋutɔ. Ɣemaɣi la, magahiã be míanɔ agbagba dzem be míakpɔ Mawu subɔla siwo ƒe ŋutinyawo le Biblia me la le susu me o. Woawo ŋutɔwo woanɔ Paradisoa me kpli mí! Eya ta yi edzi nànɔ nu sia nu si nàte ŋu awɔ la wɔm be ame mawo nanɔ abe ame siwo kpɔm nèle fifia ene. Yi edzi nàsrɔ̃ woƒe xɔse. Neva eme be nàsubɔ Yehowa kpli wo ɖekae abe xɔlɔ̃ veviwo ene tegbee!\nƉoe Ɖe Amewo Ɖoe Ɖe Amewo Nyataƒonya\nSrɔ̃ Woƒe Xɔse—Nyataƒonya


Eye dukɔ la kpɔ dzidzɔ le esi wolɔ̃ faa la la, elabena wona nu Yehowa tso dzi blibo me faa; eye fia Dawid hã kpɔ dzidzɔ eteƒe mekɔ o.\n2 Korintotɔwo 9:7\nAmesiame abe alesi wòɖo ɖi le eƒe dzi me ene, menye kple veve alo dzizizi o; elabena amesi na nu kple dzidzo la, eyae Mawu lɔ̃na.\n5 Mose 16:17\nAmesiame nana nusi su esi, abe alesi Yehowa, wò Mawu, yrae ene.\n Eyata mina miato eyama dzi atsɔ kafukafuvɔsa anɔ Mawu nam; esia nye nuyi, siwo ʋua eŋkɔ me la, ƒe kutsetse. Ke migaŋlɔ dɔmenyowɔwɔ kple hamenunana be o; elabena nenem vɔsa siawo dzea Mawu ŋu.\nAmea ɖewo na nu geɖe, ke wokpɔa ho ɖe edzi; amea ɖewo vea nu le nusi dze be, woawɔ la gbɔ, ke ahe ko wodana.\nDzi neku mi, ke migawɔ nuvɔ̃ o! Miƒo nu le dzi me le míaƒe abawo dzi, eye mizi ɖoɖoe! Sela.\n Mi dukɔwo ƒe ƒomeawo mitsɔ bubu kple ŋusẽ na Yehowa, mitsɔe na Yehowa! Mitsɔ Yehowa ƒe ŋkɔ ƒe bubu nɛ, miɖo vɔsanuwo asi va eƒe xɔxɔnuwoe! Mina atsyɔ̃ɖoɖo kɔkɔe me de ta agu de Yehowa ŋku me; anyigba wo katã, midzo nyanyanya!\n Eye wòfɔ kɔ te kpɔ kesinɔtɔ, siwo tso woƒe nunanawo le dadam ɖe nudzɔɖaka la me. Eye wòkpɔ ahosi dahea ɖe, si tso lepta eve da ɖe eme le afima. Eye wògblɔ bena: Mele egblɔm na mi nyateƒetɔe bena: Ahosi dahe sia tsɔ geɖe de eme wu wo katã; elabena nenem me siawo katã ƒe nunana la nye woƒe nukpɔkpɔ vivivo la ƒe ɖe; ke eya la, tso eƒe ahedada la me wòtsɔ nusiwo katã le esi la, heda ɖe eme.\n ɖe amegbetɔ aflu Mawu, hafi miawo miele fluyema? Eye ne miebe: Nuka míetsɔ flu wòe hã la, ɖe menye nuwo ƒe ewolia kple adzɔwoe oa? Woƒo fi ɖe mi tso, hafi mi kafã miele fluyem. Mihe nuwo ƒe ewoliawo katã yi nudzraɖoƒe la, ne woanye nuɖuɖu le aƒenye me; mitsɔ esia dom kpɔ abe nyemaʋu dziƒo nu, eye nyemadudu yayra aƒo ɖe mia dzi wòagbɔ eme o ha? Yehowa Zebaot ye gblɔe. Mablu ɖe ʋetsuviwo ta na mi, be womagagblẽ miaƒe anyigba dzi nukuwo o, eye weinka magbe tsetse na mi le agble me o; Yehowa Zebaot ye gblɔe. Eye dukɔwo katã akafu mi, elabena mianye anyigba dzeani, Yehowa Zebaot ye gblɔe.


Luka 16 | Biblia Le Internet Dzi | Xexe Yeye Gɔmeɖeɖe\nAƒedzikpɔla mawɔnuteƒe la ŋuti kpɔɖeŋu (1-13)\n‘Ame si wɔa nuteƒe le nu suetɔ me la, wɔa nuteƒe le nu geɖewo hã me’ (10)\nSe la kple Mawu ƒe Fiaɖuƒea (14-18)\nKesinɔtɔ kple Lazaro ƒe lododo la (19-31)\n16 Egagblɔ na nusrɔ̃lawo be: “Aƒedzikpɔla aɖe nɔ kesinɔtɔ aɖe si, eye wova tso enu na kesinɔtɔa be ele eƒe nuwo dome gblẽm. 2 Eya ta eyɔe biae be, ‘Nya kae nye esia sem mele le ŋuwò? Va wɔ akɔnta nam le wò aƒedzikpɔkpɔ ŋuti, elabena màgate ŋu akpɔ aƒea dzi azɔ o.’ 3 Eye aƒedzikpɔla la gblɔ na eɖokui be, ‘Esi wònye nye aƒetɔ le aƒedzikpɔkpɔdɔa xɔ ge le asinye ɖe, nu ka wɔ ge mala? Ŋusẽ mele ŋunye madzobo anyigba o, nubiabia hã kpea ŋu nam. 4 Ahã! Menya nu si mawɔ, ale be ne woxɔ aƒedzikpɔkpɔdɔa le asinye la, amewo naxɔm ɖe woƒe aƒewo me.’ 5 Esi wòyɔ ame siwo katã nyi fe le eƒe aƒetɔ ŋu vɛ la, ebia gbãtɔ be, ‘Ho neni ƒe fee nènyi le nye aƒetɔ ŋu?’ 6 Eɖo eŋu be, ‘Ami gago* alafa ɖeka.’ Egblɔ nɛ be, ‘Xɔ wò fegbalẽa nàbɔbɔ anɔ anyi, eye nàŋlɔ kaba be blaatɔ̃.’ 7 Emegbe ebia ame bubu be, ‘Ke wò ɖe, ho neni ƒe fee nènyi?’ Eɖo eŋu be, ‘Lu kotoku* alafa ɖeka.’ Egblɔ nɛ be, ‘Xɔ wò fegbalẽa, eye nàŋlɔ blaenyi.’ 8 Togbɔ be ame madzɔmadzɔe aƒedzikpɔlaa nye hã la, eƒe aƒetɔ kafui, le esi wòdze aɖaŋu ta; elabena nuɖoanyi sia me viwo dze aɖaŋu ɖe woawo ŋutɔ ƒe dzidzimea ŋu wu kekeli+ la ƒe viwo. 9 “Mele egblɔm na mi hã be: Mitsɔ kesinɔnu madzɔmadzɔwo dze xɔlɔ̃woe na mia ɖokuiwo,+ ale be ne wo nu va yi la, woaxɔ mi ɖe nɔƒe mavɔwo.+ 10 Ame si wɔa nuteƒe le nu suetɔ me la, wɔa nuteƒe le nu geɖewo hã me, eye ame si wɔa nu madzɔmadzɔ le nu suetɔ me la, wɔa nu madzɔmadzɔ le nu geɖewo hã me. 11 Eya ta ne mienye nuteƒewɔlawo le kesinɔnu madzɔmadzɔwo gome o ɖe, ame kae aka ɖe mia dzi atsɔ nu vavã ade mia si? 12 Eye ne mienye nuteƒewɔla le nu si nye ame bubu tɔ me o ɖe, ame kae atsɔ nu si anye mia tɔ la ana mi?+ 13 Subɔvi aɖeke mate ŋu anye kluvi na aƒetɔ eve o, elabena alé fu ɖeka eye wòalɔ̃ evelia, alo aku ɖe ɖeka ŋu, eye wòado vlo evelia. Miate ŋu anye Mawu kple Kesinɔnuwo siaa ƒe kluviwo o.”+ 14 Ke Farisitɔwo, ame siwo nye galɔ̃lawo la, le to ɖom nya siawo katã, eye woɖu fewu le Yesu ŋu.+ 15 Eya ta egblɔ na wo be: “Miewɔa mia ɖokuiwo ame dzɔdzɔewo le amewo ŋkume,+ gake Mawu nya nu si le miaƒe dziwo me.+ Elabena nu si amegbetɔwo buna nu kɔkɔ la nye ŋunyɔnu le Mawu ya ŋkume.+ 16 “Woɖe gbeƒã Se la kple Nyagblɔɖilawo ƒe nyawo va se ɖe Yohanes dzi. Tso ekema dzi la, wole gbeƒã ɖem Mawu Fiaɖuƒe la ŋuti nya nyui la, eye ame ƒomeviwo katã le ʋiʋlim be yewoayi ɖe eme.+ 17 Vavãe, ele bɔbɔe be dziƒo kple anyigba nu nava yi wu be Se la ƒe ŋɔŋlɔdzesi ɖeka nado kpo emevava.+ 18 “Ame sia ame si gbe srɔ̃a heɖe bubu la, ewɔ ahasi, eye ŋutsu si ɖe nyɔnu si srɔ̃a gbe la wɔ ahasi.+ 19 “Ŋutsu kesinɔtɔ aɖe nɔ anyi, eye wòdoa awu xɔasi kple aklala biɖibiɖi wu, eye wòɖua agbe ŋutɔ gbe sia gbe. 20 Eye wokɔa nubiala aɖe si ŋkɔe nye Lazaro, ame si ŋuti yɔ fũu kple abiwo la, va dana ɖe eƒe agbo nu, 21 eye wòdina be yeaɖu nu siwo le dudum tso kesinɔtɔa ƒe kplɔ̃ dzi. Ɛ̃, avuwo gɔ̃ hã va ɖuɖɔa eƒe abiawo me. 22 Le ɣeyiɣi aɖe megbe la, nubialaa ku, eye mawudɔlawo kɔe yi Abraham gbɔ.* “Kesinɔtɔ la hã ku, eye woɖii. 23 Ke esi wòle Tsiẽƒe* hele fu kpem vevie la, ewu mo dzi, eye wòkpɔ Abraham ɖa ʋĩi, eye Lazaro le egbɔ.* 24 Eya ta edo ɣli gblɔ be, ‘Fofo Abraham, kpɔ nublanui nam, eye nàdɔ Lazaro ɖa be wòatsɔ eƒe asibidɛ nu atɔ tsi me ava ge ɖe aɖe dzi nam, elabena mele veve sem helĩhelĩ le dzobibi gã sia me.’ 25 Ke Abraham gblɔ nɛ be, ‘Vinye, ɖo ŋku edzi be èxɔ wò nu nyuiwo katã le wò agbe me, gake Lazaro ya xɔ vɔ̃awo. Azɔ ekpɔ akɔfafa le afi sia, ke wò ya èle fu kpem. 26 Gawu la, ʋe globo aɖe hã le mía kple miawo dome, ale be, ame siwo di be yewoatso afi sia ava mia gbɔ la mate ŋui o, eye ame aɖeke mate ŋu atso afi ma hã ava mía gbɔ o.’ 27 Eye wògblɔ be, ‘Ne nenemae la, fofo, meɖe kuku dɔe ɖe fofonye ƒe me, 28 elabena nɔvi atɔ̃ le asinye, ne wòaɖi ɖase na wo, bena woawo hã womagava fukpeƒe sia o.’ 29 Ke Abraham gblɔ be, ‘Mose kple Nyagblɔɖilawo le wo gbɔ; woneɖo to ame siawo.’+ 30 Eye kesinɔtɔa ɖo eŋu nɛ be, ‘Gbeɖe, fofo Abraham, ke boŋ ne ame aɖe tso ame kukuwo dome yi wo gbɔ la, woatrɔ dzi me.’ 31 Ke egblɔ nɛ be, ‘Ne womeɖo to Mose+ kple Nyagblɔɖilawo o la, ekema ne ame aɖe fɔ tso ame kukuwo dome hã la, mate ŋu aƒoe ɖe wo nu woatrɔ o.’”\n^ Alo, “baf dzidzenu.” Baf ɖeka le lita 22. Kpɔ Megbenyawo B14.\n^ Alo, “kɔr dzidzenu.” Kɔr ɖeka le lita 220. Kpɔ Megbenyawo B14.\n^ Egɔmeɖeɖe tẽe, “ƒe akɔnu.”\n^ Egɔmeɖeɖe tẽe, “le eƒe akɔnu.”